Šta je to što dve kreativne snage privlači? Svakako energija, možda slična estetika? Ispostavlja se da je svim našim sagovornicima proces nastajanja onoga na čemu rade izuzetno važan, jer ono što stvaraju, stvaraju iz čiste ljubavi. Zato je nemoguće u ovakav proces rada uvrstiti bilo koga, pre i posle svega važno je prepoznavanje na ljudskom i kreativnom nivou, dok je sličan senzibilitet praktično presudan.\nOdgovore na ovu temu i sve ono što podrazumeva proces saradnje kreativica, te stvaranja jedne kolekcije dali su nam Shash i Madlena, Alanov fashion i Mila Pejić, Samo nežno prema sebi i DAIRE i Iva Ču i Mates.\nShash x Madlena\nKako se rodila ideja za saradnju sa Madlenom?\nMadlena i ja smo se upoznale preko zajedničke drugarice u bašti jednog beogradskog restorana i tom prilikom, kroz priču o modi i umetnosti, veoma brzo shvatile da smo istog senzbiliteta. Kada se sa nekim prepoznate na prvu, nije potrebno mnogo vremena da poželite da zajedno stvarate čuda. Ubrzo nakon tog susreta, predložila sam Madleni saradnju, koju je ona rado prihvatila.\nSaradnja sa Madlenom uvek teče lagano jer se naše ideje i misli savršeno nadopunjuju i prepliću. Kada započnemo neki projekat, dovoljno je da Madleni pošaljem svega par rečenica u vidu koncepta i inspiracije koje ona potom vizuelno predstavi.\nMadlena me zove muzom jer je inspirišem svojom pričom i svojim radom, a isto tako ona deluje na mene. Upravo zato je sve što Madlena stvori za Shash odmah savršeno i tačno onako kako sam zamislila.\nInspirisane drevnom japanskom filozofijom „wabi sabi“, Madlena i ja smo stvorile kolekciju Infusion koja slavi lepotu nesavršenosti i složenost krajnjih davalaca života - žene i prirode.\nSve je počelo sa odabirom boja i pravljenjem palete koju sam zamislila za ovu kolekciju. Nakon što sam ih izabrala, poslala sam paletu boja Madleni, zajedno sa pričom o filozofiji „wabi sabi“.\nInspirisana bojama i idejom o lepoti nesavršenosti, Madlena je započela svoj rad na vizuelnom prikazu. Madlenini savršeni crteži, kao i neke od najznačajnih žena sveta, inspirisali su me dalje pri stvaranju komada koji čine ovu kolekciju.\nKoju kolaboraciju na svetskom nivou pamtite?\nIzdvojila bih kolaboraciju Elze Skjapareli i Salvadora Dalija, budući da je to jedna od najranijih saradnji modnog dizajnera i umetnika. Ova kolaboracija bila je spoj elegancije i avangarde koja nikoga nije ostavila ravnodušnim.\nIz tog perioda svi pamte haljinu sa crtežom jastoga koju je Elza dizajnirala 1937.godine, a Dali lično iscrtao. Ista ta haljina i dan danas je mnogima inspiracija i poziv da se usude da budu jedinstveni.\nKoliko smatrate važnim prožimanje umetnosti i mode?\nUmetnost, u koju spada i moda, je upravo i čini dostupnom na jedan drugačiji način. Njihovo prožimanje je veoma važno, jer umetnost i moda postaju deo našeg života, omogućavajući nam da kroz komade izrazimo svoju jedinstvenost i različitost.\nUmetnost nam pokazuje da nema granica, da je sve stvar našeg doživljaja, inspiracije, mašte i osećaja. Zato kada se ona ubrizga u odevne komade, ti komadi dobijaju jedan novi izraz i dalje nastavljaju da inspirišu.\nDa li senzibilitet osoba koje rade na projektu smatrate važnim za uspeh istog, kako gledate na taj deo priče?\nU radu sa ljudima, senzbilitet mi je najvažniji, jer od toga sve zavisi. Koliko osećamo jedni druge, kako se prepoznajemo i način na koji komuniciramo, sve to utiče na stvaralaštvo i krajnji rezultat našeg rada.\nKada je saradnja sa Madlenom u pitanju, tu smo se odmah prepoznale, a više od reči govore upravo komadi u koje je ubrizgana sama umetnost i koji predstavaljaju najbolje od dva sveta koji je postao jedan u implicitnom obliku njegovog stvaranja.\nNa sledećoj stranici pročitajte odgovore koje su dali Alanov fashion x Mila:


Beta 20. januara 2020. 20:40\nKlimatska pitanja trebalo bi da budu jedna od glavnih tema na Svetskom ekonomskom forumu koji večeras počinje u švajcarskom skijalištu Davos, ali anketa medju izvršnim direktorima svetskih kompanija, objavljena u ponedeljak, pokazuje da ta tema nije ni medju prvih deset opasnosti koje vide za rast poslovanja.\nOstale zabrinutosti medju prvih 10 obuhvataju trgovinske sukobe država, nedostatak veština među radnicima i populizam u politici.


Sport – RTV USK\nBUŽIM, 02. jula – U Bužimu su danas počeli dvodnevni Airsoft sureti „Green forest“. Učešće na ovom sportsko-rekreativnom događaju uzelo je oko 200 takmičara iz BIH, Hrvatske i Slovenije. Takmičari će, koristeći replike pravog naoružanja na šumskom poligonu, danas i…\nMEDITERANSKE IGRE U ORANU: LANA PUDAR NAJBOLJA U POLUFINALU\nLana Pudar izborila finale na Mediteranskim igrama u disciplini 200 metara delfin… SARAJEVO, 01. jula – Bosanskohercegovačka plivačica, Lana Pudar, osvojila je prvo mjesto u svojoj polufinalnoj trci na Mediteranskim igrama u disciplini 200 metara leptir. Pudareva je sa vremenom…\nNA SVJETSKOM PRVENSTVU U KATARU: U LOPTI POLUAUTOMATSKA OFSAJD TEHNOLOGIJA\nPoseban senzor za mjerenje biće postavljen u loptu koja će se koristiti na utakmicama Svjetskog prvenstva, koji će slati podatke u video operacijsku sobu 500 puta u sekundi, a čime će se vrlo precizno detektovati trenutak udarca lopte… ISTANBUL, 01.…\nSA EVROPSKOG PRVENSTVA U PLESU DOLAZE RADOSNE VIJESTI: IVONA MURK IZ SPC ‘VIRUS’ OSVOJILA BRONZANU MEDALJU\nOsim Ivone, na Evropsko prvenstvo je otputovalo jos šest takmičara ovog kluba koji će na plesni podij izaći narednih dana… BIHAĆ, 30. juna – Ivona Murk, takmičarka Sportsko – plesnog centra “Virus” iz Bihaća osvojila je bronzanu medalju na Evropskom…\nSPORT, 29. juna – Košarkaška reprezentacija Bosne i Hercegovine otputovala je jutros sa Međunarodnog aerodroma Sarajevo u Pardubice, gdje će za dva dana igrati susret kvalifikacija za Svjetsko prvenstvo protiv Češke Republike. Selektor Adis Bećiragić na listu putnika uvrstio je…\nU SUBOTU POČINJU 19. MEDITERANSKE IGRE: 3.400 SPORTISTA IZ 26 ZEMALJA U UKUPNO 24 DISCIPLINE\nTakmičenje se održava u gradu Oran u Alžiru… ANKARA, 24. juna – 19. Mediteranske igre ”Oran 2022”, koje će se održati u gradu Oran u Alžiru, počinju u subotu, javlja Anadolu Agency (AA). Na Olimpijskom stadionu na moru takmičit će…\nŠesnaestogodišnja bh. plivačica je ovu dionicu isplivala u vremenu 2:07.85… SARAJEVO, 22. juna – Mlada Lana Pudar, najbolja bosanskohercegovačka plivačica, osvojila je šesto mjesto na Svjetskom prvenstvu u Budimpešti u disciplini 200 metara delfin, javlja Anadolu Agency (AA). Šesnaestogodišnja bh.…\nZVANIČNO: SADIO MANE NOVI FUDBALER BAYERNA IZ MINHENA\nMane je s bavarskim klubom potpisao trogodišnji ugovor a čelnici Bayerna, Herbert Hainer, Oliver Kahn i Hasan Salihamidžić istakli su da je izvanredno što su potpisali ugovor sa igračem i svjetskom zvijezdom kao što je Mane i da će njegov…\nGlavni grad Bosne i Hercegovine, trebao je s Barcelonom dijeliti organizaciju (organizacija bob trke), te, barem djelimično, ponovno ugostiti učesnike Olimpijade. SARAJEVO, 22. juna – Ideja o domaćinstvu ZOI podijelila je javno mnijenje u Španjolskoj, pogotovo jer katalonska vlada koja…


08.05.2015 | 15:01 | Politika | B92 | komentara: | pregleda: 885\nTomislav Nikolić (Foto Kim)\nOsim toga, Nikolić je naglasio da Srbija to neće učiniti, jer na takav uslov ne bi pristao nijedan narod.\n"Mislim da će najvažniji uslov za naše stupanje u EU biti priznavanje nezavisnosti Kosova, ali Srbija je neće priznati i nikada je nije ni priznavala, i mi smo to jasno govorili predstavnicima svih evropskih zemalja i institucija. Ali, ako EU nastavi da insistira na takvoj našoj odluci, to će značiti da EU ne želi da nas vidi u svom sastavu", rekao je Nikolić u intervjuu ruskoj agenciji Interfaks.\n"Ali na takav uslov ne bi pristao nijedan narod. Na to mogu pristati samo robovi", rekao je predsednik Srbije.\n"Mislim da ove pretpostavke ne stoje, pošto u našim odnosima sa Evropskom unijom značajniji problem predstavlja pitanje Kosova i Metohije. Rešavanje ovog pitanja je osnovni uslov za naše pristupanje Evropskoj uniji, dok odnos s Rusijom, konkretno uvođenje sankcija protiv nje, može postati problem tek kada postanemo članica EU."\nNikolić je dodao da je Srbija predočila svim evropskim zvaničnicima svoj stav da u ovom trenutku nije saglasna s uvođenjem sankcija protiv Rusije, ali kada postane članica EU, biće u obavezi da vodi zajedničku spoljnu politiku.\n"Za sada nismo članica EU i nismo u obavezi da se pridružimo sankcijama", naglasio je Nikolić.\n"Konkretno, jedan od ovih uslova je da potpišemo međusobno obavezujući sporazum. Iako EU govori da u procesu pregovora sa Srbijom ostaje neutralna po pitanju statusa Kosova, glavno je da su najuticajnije zemlje EU već priznale nezavisnost Kosova i Metohije", rekao je on.\nInače, predsednik Nikolić otputovao je u dvodnevnu posetu Ruskoj Federaciji, gde će prisustvovati „Paradi pobednika“, povodom obeležavanja 70 godina pobede nad fašizmom, saopštila je Služba za saradnju s medijima predsednika.\n12.12.2019 | pregleda: 153 | komentara:


CHICCO KENGUR NOSILJKA MYAMAKI ELEGANCE | Dexy Co Kids internet prodavnica\nCHICCO KENGUR NOSILJKA MYAMAKI ELEGANCE\nŠifra artikla: KP7450071\nChicco je jedan od vodećih brendova na svetskom tržištu proizvoda za bebe i decu i jedan je od deset najprodavanjih italijanskih brendova u svetu. Snaga brenda Chicco zasniva se na tome da je ovo jedini brend na svetu koji zadovoljava potrebe dece od rođenja do tri godine. Chicco Myamaki nosiljka pruža roditeljima i bebi savršenu udobnost prilikom nošenja. Nosiljka može biti podešena u tri pozicije: tek rođene bebe mogu se postaviti u položaj okrenut ka roditelju, bebe od četvrtog meseca mogu da se postave na bok, dok bebe starije od šest meseci mogu da se nose i na leđima.\nNosiljka pruža udobnost i roditeljima zahvaljujući podesivim trakama koje se mogu prilagoditi telu roditelja, tako da se težina bebe ravnomerno rasporedi.\nPoložaj za nošenje deteta: napred, na leđima, na boku\nNosiljke kengur AL32419\nFREE ON KENGUR NOSILJKA 5U1 Nosiljka koja ispunjava zahteve odraslih i osigurava zdravo...


Dan mladog vina u Irigu – MARINIRANJE\nOsim na bogosluženje i obilazak manastira na Fruškoj gori, u poslednje vreme stiže sve veći broj gostiju i na vinosluženje. Stotinak vinarija tokom cele godine drži otvorena vrata svojih podruma u kojima svakodnevno domaći i strani gosti mogu da uživaju u njihovim vinima i sremačkim specijalitetima, da bi, sredinom novembra, jedan Dan bio posvećen samo jednom vinu. Organizuje ga vinarija „Mačkov podrum“ u Irigu uz lokalnu pomoć (opština i čitaonica) pod nazivom Dan mladog portugizera.\nVlasnik Vinarije Mačkov podrum Sava Jojić otvara bure s portugizerom\nČetrnaesti po redu upravo je održan, u petak, 19. novembra. Sava Jojić, svečano je udario slavinu u prvo bure iz koga je poteklo vino boje rubina, isceđeno iz grozdova koji su još u prvoj polovini septembra visili na čokotima.\nRumske lole na Danu mladog portugizera\nS vlasnikom izdavačke kuće „Prometej“ Zoranom Kolundžijom stižem u poslednji čas. Manifestacija posvećena mladom vinu, jedina te vrste u Srbiji već je počela. Tamburaši orkestra „Rumske lole“ uveliko uveseljavaju goste, koji se zagrevaju novembarskim vinom. Organizatori nas požuruju da se popnemo na binu, da, kao stari poklonici portugizera, prisustvujemo ceremonijalu proglašenja novog viteza mladog vina Srđana Dinčića, satiričara i komičara iz Sremske Mitrovice.\nVitez mladog vina komičar Srđan Dinčić, Đurđica i Sava Jojić\n– Pogledaj koliko se sveta okupilo – šapuće mi Kolundžija, pokazujući i na prepunu ulicu, lepog imena Vinska.\n– Sve su to filoportugizeri koje ni ova hladna noć, ni korona ne mogu da spreče da dođu na ovo Mačkovo vinosluženje – uzvraćam, i sam iznenađen neočekivano velikom posetom.\nVernici portugizera stigli su iz Beograda, Novog Sada, Subotice i mnogih drugih mesta. Stari su znanci, koji se sreću samo na ovim Danima mladog vina, uglavnom se ne znaju poimence, ali se pozdravljaju i nazdravljaju i kucaju s čašama kao stari znanci. Ovde su svi jednaki i ravnopravni, sa pravom da se sasluša ali i kaže svoje mišljenje. Po tome ovo su najdemokratskiji susreti i razgovori. Kao što je i vino postalo demokratsko piće, svakom dostupno.\nA nekad, u prošlosti nije bilo. Mačkova ideja da obnovi tradiciju pijenja mladog vina portugizera krajem godine, na žalost, nije naišla na očekivanu podršku. Ostao je usamljen, mada je ovo bila, i još je, prilika da Fruška gora, postane jedna od svetskih metropola mladog vina. Džaba ukazivanje na Beč poznat i po mladom vinu (Hauriga), na Italiju u kojoj se u svim njenim pokrajinama, u ove dane s pečenim kestenjem i mladim vinima, zvanim novela, dočekuju turisti. Da i ne govorimo o Francuskoj, koja je svojim mladim božoleom dospela i do najudaljenijih mesta na planeti. Činjenica da naš mladi portugizer može ravnopravno, pa ako hoćete i superiorno, da se nosi sa svim tim svetskim vinima, kod nas nije još primećena, ni u našem turizmu, a ni i u vinogradarski vinskim krugovima u kojim se odlučuje.\nO portugizeru i njegovoj magiji malo se zna. To je sorta umereno kontinentalne klime, a nama je stigla iz Austrije, a u nju iz Portugala. Vinogradari su je zavoleli jer redovno i dobro rađa, rano dozreva, neizbirljiva je na tlo i položaje. Stručnjaci se slažu da joj je vino prosečnog kvaliteta, manje ili više obojeno, prilično lepe sortne arome, nevelike količine alkohola i bogato blagotvorenim kiselinama. I ono najvažnije: na svetu nema neotpornijeg vina na protok vremena od njega. Nekad, kad ga je u Sremu imala svaka kuća, popilo bi se već kao šira ili mlado vino.\nDr Sima Lazić govorio je da ne oskudeva u alkoholu, da je u Bukovcu dostizao i 13,5 maligana i ubrajao ga u vina „značajne snage“. Dodajući da se po pravilu vreme kljuka ne dovodi do kraja, pa u vinu ostaje mala količina neprevrelog šećera. Imao je i visok sadržaj suvog ekstrakta, a i sa sadržajem kiselina nije stajao loše.\nZamerio mu je jedino visok sadržaj isparljivih kiselina, što je tumačio ranozrelošću grožđa, u vreme pune sezone poljoprivrednih radova na prikupljanju letine, kada se nije mogla posvetiti puna pažnja nezi kljuka u vrenju. Njegov rezime: „Vino plavog portugizera može biti tolerantno, čak i ljupko na ukusu, oskudno je na mirisu i ne predstvalja robu za široku trgovinu i flaširanje. Njegov značaj je čisto lokalni, ovo vino se u najvećem delu popije u domaćinstvu, u jesen za vreme svinjokolja, slava i svadbi. Zbog rane berbe, ono se brzo izbistri i predstavlja tipično „svadbarsko vino“, ovog vinogorja.\nIrig: Dan mladog portugizera\nVino najkraćeg životnog veka u zagrebačkom „Badelu“ su, krajem osamdesetih godina, stavili u bocu. Naravno, bilo je to vino dobro dozrelog grožđa, pažljivo vinifikovano i u pravo vreme punjeno, koje ni posle godinu dana nije izgubilo ništa od svog karaktera i lepote. Iz tog vremena pamtim i austrijska iskustva koja su pokazala da dobrih godina, s dobrih položaja, uz ograničenu rodnost i posebnu pažnju u preradi, portugizac daje vrhunsko vino, koje višegodišnjim odležavanjem u boci samo dobija na plemenitosti.\nI nekoliko Mačkovih berbi dostizalo je vrhunske domete. Ali ja lično najviše pamtim i čeznem za porugizerom kojeg sam nekad davno pio stojeći uz šank, na kome su bile kriške suve i kuvane šunke, čvarci, švargle, kobasice i druge „svinjarije“. U čašu od dva decilitra od debelog stakla portugizer smo sami točili iz slavine bureta koje je bilo blizu šanka. Verujem da je na to mislio i veliki vinar Sima Lazić tvrdeći da portugizer nije „za flaširanje“.\nbožoleDan mladog vinadr Sima LazićIrigkomičar Srđan DinčićPetar SamrdžijaportugizacportugizerSava Jojićsvadbarsko vinosvatovacVinarija Mačkov podrumvitez mladog vina\n⟵MANIFESTACIJA „MANIĆ-TISA 63“ U NOVOM BEČEJU\nDAJ I TI TVOJ DOPRINOS: meteorolog Miodrag Stojanović o aerozagađenju⟶


INFORMACIJA O ODRŽANOM XVII SAJMU "INOCOOP 2016"\nNa Osnovu Odluke Upravnog odbora Komore od 24.03.2016. godine, Odbor za sajmove, izložbe i promocije Komore je zadužen za organizovanje XVII Sajma "INOCOOP 2016". Radi operativnosti u radu formirana je Radna grupa gore pomenutog Odbora koja je sprovodila sve neophodne aktivnosti oko organizovanja Sajma i o tome redovno obaveštavala Odbor (održao 3 sastanka ) koji jer bio zadužen za donošenje svih važnih odluka vezanih za Sajam.\nOrganizatori XVII sajma "INOCOOP 2016" koji je održan u terminu od 25. do 27. avgusta 2016. godine u sportskoj hali "Medison"su Regionalna privredna komora Zrenjanin i Opšte udruženje preduzetnika Zrenjanin, a u saradnji sa Turističkim centrom grada Zrenjanina.\nSajam "INOCOOP"svih ovih godina afirmisao je inovacije i kooperacije kroz razvoj preduzetništva, malih i srednjih preduzeća, profitabilnu proizvodnju, a posebno međuregionalnu i prekograničnu saradnju.\nAkcenat, odnosno moto ovogodišnjeg sajma biće posvećen afirmaciji i daljem jačanju preduzetništva, kao pokretača i nosioca privrednog razvoja u 2016. godini proglašenoj godinom preduzetništva\nNa 71 štandu preko 280 učesnika, ispunilo je sajamski prostor u hali i ispred nje.\nNa Sajmu je učestvovalo i 9 komora iz inostranstva i 15 domaćih komora sa privrednicima iz svojih regija.\nSajam su svojim prisustvom uveličali brojni eminentni gosti iz zemlje i inostranstva i izrazili veliko zadovoljstvo načinom organizacije sajma, brojem i raznovrsnošću izlagača.\nUpotpunjenost samog Sajma su u značajnoj meri ispunila dodatna održavanja što se vidi u sledećem:\nSajam je otvorio Igor Mirović, predsednik Pokrajinske vlade. Učesnike i prisutne goste na otvaranju Sajma pozdravio je gradonačelnik Zrenjanina Čedomir Janjić i predsednik Regionalne privredne komore Zrenjanin mr Milan Radovanović.\nPrvog dana Sajma\n• Prezentacija privrednih i turističkih potencijala i prekogranične saradnje Županije Timiš, Temišvar\n• Inženjerska komora Srbije – Predavanja na temu:”Značaj odbrane od poplave na prostorima Srbije sa osvrtom na nacionalnu zakonsku regulativu i strateška dokumenta” Predavač: Sanja Pantelić-Miralem, dipl.inž.poljoprivrede\nKomorski susret na temu: “Reforma komorskog sistema Srbije u svetlu novog Zakona o privrednim komorama” , uz učešće komora iz Srbije, Bosne i Hercegovine, Rumunije, Mađarske, Srpsko mađarske komore, Slovačke i Hrvatske\n• NSZ Filijala Zrenjanin-”Od samozapošljavanja do novog zapošljavanja-primeri iz prakse”\nDrugog dana Sajma\n• Prezentacija privrednih i turističkih potencijala regiona Kraljeva Potpisivanje Protokola o saradnji Turističkog centra Grada Zrenjanina i Turističke organizacije Kraljevo\n• ROBOT MARKO Predavanja na temu: Da li su humanoidi budućnost koja dolazi? Predavači:prof.dr Borivoje Borovac i Jovica Tasevski, dipl.inž.-master Fakultet tehničkih nauka, Univerzitet u Novom Sadu\nInformacione tehnologije u poslovanju-Pregled tehničkih rešenja realizovanih na Tehničkom fakultetu “Mihajlo Pupin“ Zrenjanin\nPredavač: Prof. dr Željko Stojanov, Tehnički fakultet ”Mihajlo Pupin” Zrenjanin\n• Predavanje na temu:„Kako prepoznati intelektualnu svojinu u sopstvenoj sredini?”Predavač: Saša Zdravković, Zavod za intelektualnu svojinu Republike Srbije\n• Predavanje na temu:”Mošt i slatka vina-proizvodnja i održavanje”\nPredavač: mr Šandor Šomođi\nPoslednjeg dana Sajma\n• Prezentacija JP PTT saobraćaja Srbija RJ PS Zrenjanin\n• Dan preduzetništva Predavanje na temu: Finansijska podrška razvoju MSP i preduzetnika Predavač:dr Aleksandar Gračanac, PKS\nZavod za intelektualnu svojinu-„Kako do registrovanog žiga?”„Vrlo\nlako, dođite da vidite kako“ Predavač: Milica Lazarević, Zavod za\nintelektualnu svojinu Republike Srbije\n• održana je prodajna izložba kućnih ljubimaca ( golubovi, razne vrste ptica, psi, kunići, i dr.)\n• izvlačeni su dobitnici Kviz-nagradne igre\nSprovedena je anketa u kojoj su učesnici ocenili protekli Sajam i dali predloge i sugestije koji će biti od izuzetne važnosti prilikom organizovanja ovakvih manifestacija u narednom periodu.\nNa štandovima komora i drugih učesnika Sajma mogle su se dobiti informacije o privrednim potencijalima i mogućoj poslovnoj saradnji.\nNa info pultu mogli su mediji i svi zainteresovani da dobiju sve neophodne informacije vezane za Sajam.\nORGANIZACIONI ODBOR SAJMA


- Apsolutno me ne pogađaju ovi napadi sad. Mi smo imali taj sastanak još u februaru i tu čuvenu konferenciju. Sve što sam rekao, svesno sam rekao. Trebalo je da smirimo ljude, da ne dođemo u situaciju u kojoj je sada Amerika, tamo je haos. Svaki dan šetam Beogradom i Obrenovcem i ljudi su oduševljeni. Oni jedinu primedbu imaju na to što nije 24 sata policijski čas. Oni se zalažu za to da budemo u karantinu, a onda se pojave tamo neki koji pozivaju da se napusti karantin i da izađemo svi napolje - rekao je Nestorović.\nNestorović je naglasio i kako njegova stručnost ne može po toj izjavi da se ocenjuje, imajući u vidu da je 20 godina redovni profesor. On je, takođe, otkrio i jedan, do sada, nepoznat detalj.\n- Doktor Kon i ja smo bili u ličnom sukobu pre ovoga, skoro da nismo govorili. Sada nije trenutak da pričam o tome, ali drago mi je što se nijednom nije desilo da bude preglasavanja na sastanku Kriznog štaba, uvek smo jednoglasni - istakao je Nestorović.


HAKERI PONOVO AKTIVNI: Presreću razgovore, predstavljaju se lažno i traže novčane uplate - notes.ba\nHAKERI PONOVO AKTIVNI: Presreću razgovore, predstavljaju se lažno i traže novčane uplate\nSektor kriminalističke policije Ministarstva unutrašnjih poslova Tuzlanskog kantona evidentirao je, u periodu od janura do augusta 2016. godine, više krivičnoh dijela online prevara.\nPrema saznanjima policije, hakeri su „upadali“ u elektronsku poštu između pravnih subjekata, koji dogovaraju poslovnu saradnju, te na taj način presretali njihove razgovore, način isporuke robe, brojeve bankovnih računa i valuta plaćanja.\nHakeri su se lažno predstavljali kao dobavljači usluga, te su kupce navodili na uplatu avansa na posebne račune u iniostranstvu, a koji su pripadali njima.\nIz Ministarstva unutrašnjih poslova Tuzlanskog kanota su pozvali građane na oprez. Savjetovali su da putem telefona provjeravaju izvršene narudžbe prije uplate novca. Također, ukoliko posumnjaju da je njihova elektronska pošta presretnuta, savjetuju u policiji, potrebno je odmah obavijestiti policijske službenike, kako bi se na vrijeme preduzele aktivnosti koje će spriječiti ta krivična djela, ali i ući u trag počiniteljima.\nPrevious : GOVORIO O PREVARI: Billy Agić otvorio dušu u emisiji Glam Blam (VIDEO)\nNext : Košarkaši BiH večeras igraju protiv Švedske za plasman na Eurobasket 2017.


Vizuelni dizajn – Nivatech Papiri\nКатегорија: Vizuelni dizajn\nWeb program za obračun zarada\n12. децембра 2012. 28. фебруара 2021. by Nikola Malovicin Funkcionalne karakteristike, Implementacija, Plate, Vizuelni dizajn9 коментара на Web program za obračun zarada\nWeb program za plate – slušati zahteve korisnika ili ne?\nProšle nedelje sam nekolicini registrovanih omogućio pristup radnoj verziji najjednostavnijeg programa za obračun plata i od nekoliko ljudi sam dobio istu primedbu i sugestiju, koju sam odradio u zadnja 2 dana, ali i večeras ipak odlučio da odstranim taj već odrađeni kod.\nRazlog zašto sam to odlučio je po meni veoma zanimljiv i izlazi van suvoparnog konteksta programa za plate pa rekoh da podelim sa vama svoje rezonovanje na tu temu koristeći program za plate čisto kao pokazni primer.\nOpis problema i sugestije\nOpis problema je za mene bio prilično šokantan: “Kako da odštampam obračun zarade? Kako da ga snimim kao pdf fajl koji onda mogu da pošaljem svom klijentu? Kako da odštampam m4 obrazac?”\nEvo stranice koja pokazuje spisak obračunatih zarada u stanju kakav je bio prošle nedelje na kome sam ja osmislio da se štampanje ostvari.\nSložićete se verujem da kada vam više korisnika postave ovako bitno pitanje uvidite jako brzo da imate kritični problem u svom pristupu dizajna ekrana.\nOsnovni problem je očigledno to što na samom ekranu nije jasno uočljivo gde korisnik treba da klikne da bi odštampao obračun. To što u koloni izveštaji stoji link dokumentacija koji je po meni očigledno namenjen za to sudeći po povratnim informacijama ne znači apsolutno ništa.\nPošto je štampač opšte prihvaćen grafički simbol koji asocira na štampu, odmah menjam njime ovaj glupi link\nKao što vidite na ovom ekranu, ikona štampača je uočljiva u zadnjoj koloni – problem otkrivanja je rešen, a ista metafora se koristi i za sekciju zbirnih izveštaja.\nHm, testirajući rešenje sa par mojih testera dolazim do novog feedbacka – “zašto klik na štampač ne štampa nego mi pokaže moje dokumente na ekranu?”\nOk, validan feedback – tehnički precizno govoreći zaista se ne štampa ništa nego se pokazuje PDF dokument u Adobe Reader-u – menjam…\nFeedback? “A šta je ovo crveno? Kako da odštampam obračun? Kako da ga snimim” – menjam….\nNekoliko revizija i iteracija sa mojim testerima i dolazim do rešenja koje obuhvata sve sugestije\nFeedback na vizuelnu skicu – jednoglasan :\n“Odlično. Sad imam dugme za štampu, za snimanje, za brisanje i za pregled. Kako to da ovo nisi odmah ovako odradio kad je ovako prosto i očigledno?”\nNišta, kad je tako – kodiram rešenje i testiram ga prošlu noć – problem rešen.\nIz nekog razloga meni nepoznatog, meni se rešenje nije dopadalo te sam danas vozeći se metroom na posao razmišljao o tome šta je ispravno ovde učiniti. Na ovom blogu sam više puta već pisao o tome kako mi je interes korisnika uvek na prvom planu pa čak i kad ide meni na štetu i ovo mi je izgledalo kao savršen primer gde moram da prihvatim da odradim nešto u šta ne verujem jer korisnici to traže.\nTruckam se ja tako u metrou pospano sve do momenta dok se nisam setio one čuvene izjave Henrija Forda “Da sam pitao korisnike šta žele, tražili bi mi brže konje.” i to me nagnalo da krenem da razmišljam o tome zašto mi to oni traže.\nOdgovor do koga sam ja došao razmišljajući na ovu temu se svodi na to da oni verovatno u svom obračunavanju plata koriste programe za obračun plata (dos, Windows – nebitno) i da im je u glavi mentalni model oko toga kako rade obračun zarada satkan oko toga kako aplikacije funkcionišu, a ne oko toga kako Web prirodno funkcioniše.\nOno što mi oni traže su dugmad koja iniciraju određene operacije što ima smisla u desktop svetu, ali nema u Web svetu koji je satkan od sadržaja prikazanog na ekranu povezanog sa drugim sadržajima hiper vezama itd.\nTaj zaključak do koga sam došao me je naterao da preispitam danas šta je najbolje za moje korisnike i odgovor do koga sam ovo puta došao je potpuno drugačiji, a to je da je ispravna stvar da implementiram svoj sajt na najjednostavniji mogući način koji je najviše moguće usklađen sa “duhom Web-a” i da trebam da se fokusiram na propagiranje i edukaciju takvog pristupa jer je prihvatanje toga zaista u najboljem interesu mog korisnika iako znam da će naići na bitan inicijalni otpor.\nKao što vidite, ovo je jednostavno rešenje koje je funkcionalno povratak na početak gde je jedino odstupanje od Web duha grafički prikazani hiper link – tekstualni link na žalost niko ne vidi.\nPoenta ovog ekrana je da pokaže spisak obračuna i omogući korisniku da pronađe onaj koji mu treba – ništa više od toga.\nKada korisnik želi da snimi/odštampa/pošalje on klikne na lupu (koja je najobičniji a href element) i onda mu se u novom tabu/prozoru otvara pdf dokument.\nS obzirom da sam odlučio da nemam zasebno dugme za štampu, a imajući u vidu da je verovatno u 90% slučajeva željena štampa dokumenta automatski podrazumevano pokazujem momentalno dijalog za štampu korisniku istog momenta kada se učita izveštaj\nU 90% slučajeva korisnik samo klikne Print (ili lupi Enter) i dokument se štampa – koristi se standardna funkcionalnost PDF readera.\nOk, štampa je pokrivena time na efikasan i elegantan način – šta je sa ostalim zahtevima? Kako da se snimi dokument i pošalje klijentu?\nPo meni je najbolji odgovor na to – nemojte ni da snimate jer onda mu šaljete dokument emajlom, on nema vremena danas da pogleda, otvara to sutra, a vi u međuvremenu ispravili neku grešku u obračunu itd… Ja razumem da je sve to standardna procedura u tome kako većina ljudi radi danas, ali nam Web daje mnogo jednostavnije rešenje – Web adresu dokumenta.\nEvo recimo na primeru gore, ako ja kopiram adresu iz mog browsera i pošaljem vam emajl-om vi ćete moći da je otvorite čak i da nemate nikakav nalog na papirima. Evo, probajte sami…\nOsnovna prednost ovog pristupa je da se izbegava pojava više verzija dokumenata gde više ni vi ni klijent ne znate koja je poslednja – kad god klijent ili vi kliknete na gornji link videćete ažurnu verziju obračuna plate za jun 2012-e.\nIpak, recimo da se ne slažete sa mnom ili da iz nekog razloga da vi ipak želite da snimite dokument – šta onda?\nRešenje je prosto – koristite Web kako je standardno osmišljen na jedan od sledeća dva načina\nNačin 1 – povlačenje miša do dna stranice da se pojavi alatna traka sa operacijama reader-a\nNačin 2 – korišćenje menija samog browsera.\nOvo je po meni dobra ilustracija principa u koji ja verujem a sastoji se u tome da treba odabrati uvek pravi put koji je u najboljem interesu korisnika pa čak ako se to i kosi sa njegovim trenutnim zahtevima.\nU ovom primeru ja sam umesto dodavanja dugmadi i pravljenja aplikacije od sajta, odabrao rešenje koje je jednostavno i elegantno i koje sa zasniva na standardnim principima kako Web funkcioniše.\nTo što moji korisnici možda nisu naviknuti na Web nije razlog da promenim svoju implementaciju već je to dobar pokazatelj da trebam da radim više na edukaciji i evanđelizmu po meni suštinski ispravnih rešenja.\nA sad, nazad na programiranje – kraj meseca se bliži – treba sve utegnuti i završiti do tada\n16. марта 2011. 4. септембра 2021. by Nikola Malovicin Funkcionalne karakteristike, Vizuelni dizajn4 коментара на Dovoljno dobar knjigovodstveni program\nKnjigovodstveni programi – podela po interfejsu\n15. децембра 2010. 14. новембра 2021. by Nikola Malovicin Vizuelni dizajn4 коментара на Knjigovodstveni programi – podela po interfejsu\nTipovi korisničkog interfejsa programa za knjigovodstvo\nKorisnički interfejs (eng. “user interface”) knjigovodstvenog programa ja pojam koji označava skup vizuelnih elemenata kojima korisnik dobija informacije o svojoj poslovnoj situaciji i putem koga je u mogućnosti da obuhvati promene nastale vršenjem poslovne aktivnosti u svom programu za knjigovodstvo .\nPo tipu korisničkog interfejsa, svi knjigovodstvenih programi nastali u zadnjih 15-tak godina se mogu grupisati u nekoliko osnovnih tipova:\nDOS tekstualni knjigovodstveni programi\nDOS grafički knjigovodstveni programi\nHibridni knjigovodstveni programi\nWindows MDI knjigovodstveni programi\nOutlook knjigovodstveni programi\nOvo definitivno nije potpun spisak. Nijedan od tipova u spisku nije neizostavno bolji li lošiji od drugih,svaki od njih ima svoje mane i prednosti. U svakoj od ovih grupa postoje veoma kvalitetni programi koji imaju more zadovoljnih korisnika. Namena ovog posta nije da bude neki “lov na veštice” nego samo da klasifikuje programe za knjigovodstvo na jedan neuobičajen i zanimljiv način.\nDa krenemo onda…\nU početku beše – DOS\nSkoro je nemoguće da imate više od 25 godina, čitate ovaj tekst, a da niste nikad videli knjigovodstveni program koji radi u DOS-u. (Clipper/Cobol/DBase) knjigovodstveni programi su krajem 90-tih godina bili de facto standard u skoro svim knjigovodstvenim agencijama. Osnovni razlozi: DOS operativni sistem nije zahtevao jake računare, Windows 3.11 nije nudio nikakve bitne komparativne prednosti u odnosu na DOS (nema pravog multitaskinga) itd.\nTakođe, ako ste se bavili pravljenjem programa u to vreme verovatno se takođe i sećate toga da su “windows” knjigovdstveni programi tretirani neupotrebljivim za rad profesionalnih knjigovodstvenih agencija. Kada bi neko i sada u 2010.-toj anketirao sve te knjigovođe o tome kako je bilo raditi sa tim DOS programima, čvrsto verujem da bi se veliki broj izrazio pozitivno nezaobilazno ističući jednostavnost i produktivnost tih DOS sistema u poređenju sa ovim koji danas koristi “koji istina ima više opcija, ali je i mnogo komplikovaniji za korišćenje”.\nUpravo usled tog stava koji sam i sam čuo više puta, smatram da je na putu ka savršenom knjigovodstvenom programu neophodno dobro razmotriti prednosti i mane DOS programa i primeniti proistekle zaključke u procesu izrade savremenog programa za knjigovodstvo.\nEvo i mojih zaključaka…\nŠta je dobro kod knjigovodstvenih programa?\nPo meni, odgovor na ovo pitanje se svodi na tri suštinske stvari:\nkratka kriva učenja koja stvara kod korisnika osećaj da vlada u potpunosti knjigovodstvenim programom\nnizak nivo šuma (nema vidljivih menija, toolbar-ova, naslova prozora, dugmadi za zatvaranje)\nsekvencionalni karakter korišćenja programa – samo je jedan prozor aplikacije otvoren i samo se jedna aplikacija izvršava na računaru\nŠta je loše kod DOS knjigovodstvenih programa?\nOsnovna konceptualna mana je nizak nivo “gustine informacija” (eng. information density). Gustina informacija je pojam koji je skovao Edward Tufte da označi količinu korisnih i smislenih korisnik podataka koje korisnik vidi na jednom ekranu.\nO tehnološkim manama, kao što je čuvena osetljivost baza podataka iz dBase familije na “nepravilne izlaske iz programa”, nema smisla previše govoriti ovde s obzirom da su DOS aplikacije (nadam se) nestale već.\nTo isto, samo drugačije\nPojavom Windows-a 95, nedostaci DOS operativnog sistema postaju bolno uočljivi ponajviše u iskorišćenju resursa modernih računara i lakoći umrežavanja radnih stanica (Novel Netware je uvek bio zverka svoje vrste za umrežavanje). Pasijans na Windows-u je učinio više za prihvatanje Windows platforme po knjigovodstvenim servisima nego sve “edukacije” i “prezentacije”.\nKorisnici postojećih DOS programa su tako jedan po jedan od svojih Clipper programera krenuli da zahtevaju Windows programe za knjigovodstvo uglavnom detaljno specifikujući svoje zahteve u vezi nove aplikacije sa čuvenim zahtevom\n“Napravi mi isti program ko što je ovaj, samo u Windows-u”.\nSami autori su se opirali nekoliko godina tim zahtevima ukazujući na to da su Windows programi samo šareniji i da postojeća DOS aplikacija radi savršeno, ali su jedan po jedan postepeno prihvatali bukvalno taj zahtev korisnika i kopirali “ekran po ekran” svoj postojeći Clipper program u FoxPro Windows prozore.\nRezultat tog poduhvata je sa ove vremenske distance lako pretpostaviti: kompletan koncepcijski promašaj koji niti je iskoristio bilo koju od prednost Windows platforme niti je je poboljšao gustinu prezentovanih informacija. Jedino što je takav prvi talas Windows aplikacija uspeo je da ubije prednosti DOS “originala” uvođenjem bespotrebnih Windows ekranskih elemenata.\nSagledano iz tog ugla, ove “DOS grafičke” aplikacije su možda i gore nego klasične DOS aplikacije.\nJedan od načina ispravljanja upravo navedenog nedostatka Windows programa (ignorisanje prednosti Windows-a i mala gustina podataka) je vrlo zanimljiv koncept hibridne aplikacije gde se na izgled i funkcionalnost DOS programa dodaje sloj Windows funkcionalnosti sa namerom obogaćivanja korisničkog iskustva.\nPRIKAŽI PROJEKCIJU SLAJDOVA PREUZMI SVE\nKao što vidite iz priloženih slika unos podataka i manipulacija njima se izvršava u centralnom delu ekrana na način vizuelno i funkcionalno veom sličan DOS programima, ali su okolo tog “standardnog” prozora razmešteni meniji, grafikoni, tabele sa dodatnim podacima itd., stvarajući time jedinstveni hibridni ekosistem podataka na dohvat ruke koji korisnici Lidder-a toliko cene i vole.\nZa više informacija o tome kako Lidder-u funkcioniše, pogledajte njegove snimke na YouTube kanalu\nSamo nek je po PS-u\nJedna od glavnih proklamovanih prednosti Windows programa sastoji se u ideji da time što se definišu standardni set menija, način organizovanja prozora itd. se smanjuju troškovi obučavanja korisnika za rad na određenoj aplikaciji.\nSvima nama ovaj ekran izgleda savršeno poznato:\nu vrhu je meni sa standardnim File/Edit/View/… opcijama\nispod njega se nalazi jedan ili više alatnih traka (eng. toolbar) koje mogu da se premeštaju i prevlače uz različite ivice itd\nneizostavni deo standarda je i meni Prozori (eng. Window) koji sadrži opcije za upravljanjem prozorima otvorenim u okviru aplikacije.\nOvakvu organizaciju korisničkog interfejsa Microsoft je dokumentovao i propisao njeno poštovanje kao preduslov za dobijanje “Designed for Windows” sertifikata. Osnovna ideja iza ovog je da time što je korisnik obučen da radi sa jednom Windows aplikacijom, automatski je obučen i za osnovni rad sa većinom drugih aplikacija.\nEvo nekoliko primera programa koji ilustruju funkcionalnost Windows MDI programa\nMDI knjigovodstveni programi\nOsnovni problem sa knjigovodstvenim programima klasičnog Windows MDI tipa je u tome što konceptualno dozvoljavaju funkcionalnu paralelizaciju u korišćenju programa, a ne nude nikakve realno korisne alate za kroćenje povećanog priliva informacija koji ta paralelizacija nosi sa sobom.\nU konkretnom slučaju programa za knjigovodstvo, potpuno je beskorisno to što korisnik može da otvori 15 različitih prozora u isto vreme, kada je izgubljen u njima, kada je prelazak sa jednog na drugi vrlo komplikovan, a ponuđene opcije za prikaz više prozora (“poređaj horizontalno”) istovremeno neupotrebljive u stvarnosti.\nTakođe, iako je program za knjigovodstvo namenjen profesionalnim korisnicima nepregledno more ikona, menija opcija, alatnih traka čini da se većina korisnika oseća bespomoćno – umanjuje skoro u potpunosti “kick-ass” efekt.\nZa više informacija o Adacco programu, pogledajte ovde.\nZa više informacija o Calculusu, pogledajte ovde.\nZa više informacija o Ipos-u, pogledajte ovde\nJedno od poboljšanja standardnih Windows MDI aplikacija koje je usmerena na otklanje upravo navedenog nedostatatka “nekontrolisane paralelizacije” je uvođenje koncepta “zaglavlja” (eng. tab) gde se odstupa od Windows/Prozori baziranog pristupa u korist pristupa gde je uvek aktivan samo jedan prozor, ali se zaglavlja ostalih prozora vide u naslovnoj liniji te je prelazak sa prozora na prozor olakšan u poređenju sa standardnim MDI konceptom.\nEvo ilustracija nekoliko programa koji funkcionišu na ovaj način\nTabularni knjigovodstveni programi\nPo mom ličnom mišljenjuova varijanta Windows MDI programa zaista rešava problem paralelizacije te jedino što mogu da mu “zamerim” je više subjektivno-konceptualno nego upotrebne prirode, a svodi se na to da ne postoji funkcionalne podeljenosti i specijalizacije ekranskih elemenata i na verovanje da korisniku suštinski mogućnost istovremenog otvaranja prozora načelno nije potrebna.\n(Elaboraciju ovog mog stava izneću u posebnom članku, tako da ću je ovde izostaviti),\nZa više informacija o Pathenon-u, pogledajte ovde\nMicrosoft Outlook email client se u zadnjih nekoliko godina ustoličio kao standard (posebno važi za poslovne korisnike) te samim tim je logično da je organizacija korisničkog interfejsa Outlook-a poslužila kao inspiracija znatnom broju knjigovodstvenih programa jer je pristup koji preuzima sve pozitivne aspekte standardiyacije kako kod spomenutih MDI windows programa uz drugačiji pristup izolovanju funkcionalnih celina što na kraju vodi simplifikaciji korisničkog interfejsa.\nDa pogledamo elemente tog korisničkog interfejsa na primeru Microsoft Office Accounting 2009 programa\nKao što možete videti, u donjem levom uglu se nalazi set dugmadi, koje funkcionalno vrše funkciju “odabira modula”. Iznad njega se nalazi obično neka hijerarhijska kontrola koja prikazuje stablo nekih entitea, opcija i sl. U gornjem levom uglu se nalaze obično prečice ka često korišćenim opcijama. Iznad toga imamo standardne windows alatne trake i menije, ali se oni u slučaju ovih aplikacija ređe koriste i tu su više verujem iz “od viška glava ne boli” pristupa.. Centralni deo ekrana je rezervisan za dokument sa kojim se radi u programu, dok se uy desnu ivicu poređaju razni pomoćni paneli.\nEvo primera Biznisoft Live outlook aplikacije koja takođe demonstrira da aplikacije ne moraju pripadati isključivo jednom tipu već mogu biti mešavina dva i više tipa po potrebi (ovde imamo Outlook+Tab MDI primer)\nPVP Gold je još jedan primer ovakvog rešenja sa varijacijom da nema modul selektora, ali ima menija.\nProgram Privrednog Savetnika MPP 2 takođe je mešavina više grupa\nOutlook knjigovodstveni programi su definitivno korak napred u pojednostavljenju korisničkog interfejsa, ali i nakon tog koraka napred ostaje po mom ličnom mišljenju previše vizuelne i funkcionalne kompleksnosti koja može da spreči korisnika da koristi program na način na koji je autor to predvideo.\nOno što je stvarno potrebno je odstupiti od evolutivnog usavršavanja standardnih Windows viuzuelnih rešenja (u koje po meni spada i Ribbon) ka rešenju koje naginje izvornim DOS principima koje danas srećemo mnogo više kod web aplikacija: “jedan ekran u jednom momentu” koje u samom korenu mišti potrebu za svim ovim pomagalima. Bolje sprečiti nego lečiti, zar ne?\nŠta vi mislite o mojoj podeli?\nDa li smatrate da postoji još neki neki dodatni tip?\nDa li znate primere nekih drugih aplikacija koje pripadaju u jednu od ovih grupa?\nNestrpljiv da čuje komentare,\nVaš Nikola The Kustos\n“Manje je vise”\n14. јуна 2010. by Nikola Malovicin Funkcionalne karakteristike, Vizuelni dizajn4 коментара на “Manje je vise”\nMinimalizam kao atribut savršenog programa za knjigovodstvo\nPo meni najlepša definiciju minimalizama kao jednog od atributa savršenstva je misao francuskog pisca Antoine de Saint-Exupéry-a\n“Savršenstvo očigledno ne nastaje onda kada nema sta da se doda, već kad se ne može ništa oduzeti.”\nMinimalizam internet pretraživača\nDa ilustrujem ovu prelepu misao u domenu računara koristiću primere dva internet pretraživača (eng. browser) : Microsoft Internet Explorer-a i Google Chrome-a, gde će mi prvi poslužiti kao ilustracija lošeg dizajna, a drugi kao ilustracija dobrog dizajna – naravno sa stanovišta minimalizma kao dizajnerskog cilja. Oni koji me lično znaju, znaju da sam ja 100% fanatični pobornik (eng. fanboy) Microsoft-a (čak u toj meri da ne želim da koristim ni jedan jedini Google proizvod) + ja koristim Internet Explorer 8 u svakodnevnom radu, ali moram ipak da priznam ovde javno da je Google oduvek bio majstor minimalizma sa sajtom, pa je to isto preneo i na svoj internet pretraživač tako da je ovo primer lošeg i dobrog očigledan u toj meri da nisam mogao da izbegnem da ga koristim u ovom postu. 🙂\nU svom svakodnevnom radu od internet pretraživača ja lično očekujem bar sledeće stvari:\nda ima opciju za brzim pretraživanjem (ne želim da idem na url pretraživač-a Bing/Google da bi tragao)\nda ima opciju sinhronizovanja snimljenih internet adresa (eng. favorites) (imam više kompjutera i bitno mi je da za koji god da sednem imam kolekciju istih prečica)\nda za trenutni url mogu da vidim Google PR “Google Page Ranking” stranice za svoje SEO aktivnosti\nDa vidimo kako to Internet Explorer rešava:\nOpcija brzog pretraživanja je omogućena postojanjem posebnog okvira za unos teksta u gornjem desnom uglu.\nSinhronizovanje internet adresa je moguće odraditi putem Live Sync-a, ali to em zahteva instaliranje Live/Bing toolbar-a, em je rešenje koje ne može da se koristi u FireFox-u i Chrome-u. Elem, ja koristim delicious u te svrhe koji je podržan u IE-u putem toolbar-a koji na ovoj slici je u gornjem levom uglu.\nDa bi video PR svake stranice na jednostavna način, morao sam da instaliram Google toolbar za internet explorer čisto da bi imao u centru PR ikonu (strelica u centru)\nSem te funkcionalnosti vidimo da je red omiljenih lokacija je uključen (ja lično to gasim,ali on ostaje uključen u 99% slučajeva koje viđam pa sam ga ostavio za potrebe dijagrama). Ispod tog reda imamo još jedan red sa jezičcima stranica i (zadivljujuće za IE) u istom redu se nalaze ikone i meniji.\nSad Chrome, isto to\nNe postoji posebni okvir za unos teksta brzog pretraživanja već se koristi isto polje gde se unosi adresa. Logika je ako se ukuca u adresni deo nešto što nije adresa korisnik želi da pretraži internet za ukucane reči.\nTaj prostor u desnom uglu reda sa adresom je tako iskorišćen za smeštanje ikona instaliranih ekstenzija. U ovom primeru ja imam instalirane ekstenzije za PR i delicious jedne pored drugih. Sami jezičci otvorenih stranica nemaju svoj sopstveni red već su ‘uglavljeni’ u okvir (eng. chrome) aplikacije.\nOpcije ekstenzije koje u IE-u su prikazane taksativno u toolbar-u, u Chrome-u su prikazane po potrebi kao iskačući prozor.\nŠta je poenta ovog prikaza internet pretraživača?\nPoenta je u tome da dizajneri Chrome-a su minimizirali svoj korisnički interfejs, odričući se svih nepotrebnih elemenata na pametan način koji im je omogućio da zadrže istu funkcionalnost. Na taj način se Chrome jako dobro “sklanja sa puta” korisniku, prikazujući mu u datom momentu maksimalnu količinu informacija koje je zahtevao (sve ispod plave isprekidane linije je tekst koji se ne vidi u IE-u) pritom mu omogućavajući mu da se fokusira u većoj meri na sam sadržaj (crvena isprekidana linija pokazuje koliko dodatnog “informacionog šuma” IE ima u poređenju sa Chrome-om).\nToolbar-ovi u IE mogu da se isključe i dase dobije sličan prikaz, ali onda ekstenzije ne rade + kao što sam rekao većina korisnika koriste podrazumevana podešavanja. Drugim rečima, IE većinu korisnika vodi lošim putem svojim dizajnom, dok Chrome korisniku taj loš put ne omogućava uopšte.\nMicrosoft Metro dizajnerski pristup – moj minimalistički uzor\nMetro je radni naziv za dizajnerski pristup (minimalistički između ostalog) kojim je Microsoft dizajnirao do sada Windows Media Center, Zune klijent i Windows Phone 7 UI.\nOno što je bitno u kontekstu ovog posta o minimalizmu kao jednom od kriterijuma uspešnog dizajna programa za knjigovodstvo je način na koji je Zune aplikacija implementirana koji pokazuje da Microsoft /kad hoće/ može da dizajnira minimalistički kao Google.\nBez namere da idem u detalje Metro dizajna (koga zanima nek pogleda ovo) samo ću ga kratko opisati kao grafički intenzivan dizajn koji se zasniva na tekstualnim minimalističkim interfejsima sa tipografijom i svrsishodnim animacijom prelazima kao osnovnim implementacionim principima. Standardan Windows interfejs (siva dugmad itd) je napušten u korist vizuelnih elemenata koje se stapaju sa aplikacijom. Sve u metro aplikacijama je usmereno ka multimedijalnom sadržaju koji korisnik konzumira i u kome korisnički interfejs aplikacije treba da pridodaje tom korisničkom iskustvu svojom neupadljivošću i fokusiranim funkcionalnim osobinama .\nAko pogledamo samo jedan ekran Zune aplikacije (pregled kolekcije muzike koju korisnik ima)\nmožemo da vidimo sledeće minimalističke atribute:\nu gornjem levom uglu aplikacije imamo glavni meni (collection odabrano) i podmeni tog menija (music odabrano) kao dva jednostavna niza reči – ostavlja osećaj laganosti\nskroz u gornjem desnom uglu vidimo mali prostor za prijavljenog korisnika, mesto za ulazak u opcije sistema i opcije za zatvaranje, maksimiziranje i minimiziranje prozora.\nIspod toga se nalazi polje za tekstualni unos kriterijuma pretrage gde je namena polja ispisana u samom polju\nIspod polja za pretragu nalazi se meni 3-eg nivoa koji sadrži u ovom slučaju filter kriterijume za prikazanu kolekciju muzike.\nU donjem delu ekrana imamo nekoliko interakcione tačke putem kojih korisnik može da izvrši neku funkciju nad odabranim sadržajem /pusti pesmu, nareže je, prebaci na Zune uređaj itd)\nKao i u slučaju Chrome-a, Zune interfejs\nne odvlači pažnju od glavne namene aplikacije – pesama u ovom smislu.\nne zauzima mnogo ekranskog prostora – prostor između isprekidanih linija zauzima veliku večinu ekrana.\nizgleda lagano (uporedite npr. sa Ribbon aplikacijom), a vrši sve funkcije potrebne.\ns obzirom da nema besnih grafičkih elemenata, moguće je stići dalje u implementaciji pre nego što postane neophodno uključiti profi dizajnera /veoma bitno u mom slučaju/\nSve je to lepo, ali program za knjigovodstvo ne radi sa muzikom i filmovima\nEvo još jednog primera istog Metro tipa interfejsa, ovaj put na primeru jedne Silverlight stranice koja ima sličnosti sa nekim hipotetičkim ekranom knjigovodstvenog programa /zamalo da kažem poslovne (“LOB”) aplikacije – izraz koji mi je sugerirano da niko kod nas u Srbiji ne koristi/\nU ovom članku sam objasnio kako će moj savršeni program za knjigovodstvo da bude dizajniran sa kriterijuma minimalizma – korišćenjem Metro dizajn paradigme. Potpuno sam svestan da veliki procenat ljudi u Srbiji ne smatraju da knjigovodstveni programi mogu/trebaju da izgledaju ovako, ali ja sam dosta razmišljao o ovome i isprobavao nekoliko pristupa /MDI, Ribbon, Billy Hollis-ov odličan pristup itd/ i na kraju uvideo da je Metro pristup najusklađeniji sa mojim pogledima i planovima po više osnova (jedan od njih je minimalizam).\nSledeći članak će biti zadnji deo mog filozofiranja o šta su savršeni knjigovodstveni programi i u njemu ću izneti svoje stanovište u vezi značaja personalizacije i segmentacije za moju aplikaciju.\nNakon tog članka prelazim na malo konkretnije teme kao što su “Da li treba dozvoliti brisanje/ispravku u knjigovodstvenim programima”, “Web VS Windows” itd…\nKnjigovodstveni programi u službi korisnika\n12. јуна 2010. by Nikola Malovicin Funkcionalne karakteristike, Vizuelni dizajn3 коментара на Knjigovodstveni programi u službi korisnika\n“Kick ass” faktor\nSudeći po rečniku pridev “Kick ass” označava nešto snažno, izuzetno dobro, moćno, impresivno itd. tako da ću ja u nastavku ovog teksta koristiti sleng iz mog kraja i prevesti ga sa “razbija”. 🙂\nKnjigovodstveni program koji “razbija” može se lako prepoznati imajući u vidu način na koji ga Kathy Sierra genijalno definiše (moja slobodna interpretacija) kao :\n“Program razbija u meri obrnuto proporcionalnoj vremenu potrebnom da korisnik izađe iz početničke zone i direktno proporcionalnoj kontroli koju korisnik ostvaruje nad aplikacijom jednom kad je van te početničke zone”\nZa sve zbunjene prethodnom rečenicom (uključujem tu i sebe) evo grafičke intepretacije te iste definicije…\nVertikalna osa grafikona pokazuje osećaj koji korisnik ima radeći sa programom sa rasponom od “frustracija” (korisnik se bori sa programom) do “ekspert” (korisnik vlada programom). Na toj vertikalnoj osi se vide dva ključna podeoka koja označavaju momenat kada korisnik prestaje da mrzi aplikaciju i momenat kada korisnik kreće da oseća da “razbija” sa aplikacijom.\nHorizontalna osa je vremenski period koji počinje prvim korišćenjem korisnika, a može da traje godinama i ponekad i dekadama (Ko je rekao Clipper knjigovodstveni programi? :)).\nAko pogledamo plavi grafikon vidimo da je on dobar u smislu da korisnik relativno brzo ovladava funkcijama programa i prelazi oba podeoka na skali korisničke impresije, ali to je samo zato jer program nema mnogo funkcija namenjenih segmentu eksperata u korišćenju. Ako se poslužim primerima foto aparata koje Kathy koristi u svom predavanju, ovo bi bio “idiot” aparat od 100$, čijim setom funkcija je relativno lako ovladati u kratkom vremenskom periodu, ali jednom kad dostignete taj nivo ne postoje nikakve dalje funkcije koje vam omogućuju dalji napredak u kvalitetu fotografija koje pravite.\nAko pogledamo crveni grafikon vidimo da je krajnji domet stvari koje korisnik može da uradi sa aplikacijom mnogo viši od plavog grafikona, ali takodje vidimo i da je dostizanje tog nivoa korisnika koštalo mnogo živaca sled dugog vremena koje mu je bilo potrebno da izađe iz zone frustracije. Programi koji potpadaju u ovu grupu su programi koje prepoznajete po tome što:\nza sam prvi start aplikacije startujete treba da pročitate 35 strana uputstva i/ili\nimate broj telefona autora na speed dial-u pod brojem #1 ) ispred vaše žene i/ili\nu svom korisničkom uputstvu kao ilustraciju kako je program moćan imaju (kopirano iz stvarnog pdf dokumenta gde je samo ime aplikacije zamenjeno sa aplikacija X imenom – da se ne uvrede)\n“Mi smo ponosni na to što se, za sada stidljivo, pojavljuju oglasi u kojima se traže obučeni ljudi sa klauzalom ‘poznavanja rada u aplikaciji X’”\n(Kako ja čitam ovo: Program je toliko komplikovan, da se poslodavcu koji ga koristi ne isplati da zapošljava ljude bez pređašnjeg iskustva u korišćenju istog.)\nKorišćenjem analogije sa foto aparatima, ovaj tip aplikacija bi mogao biti DSLR aparat od 20.000$ koji 2 čoveka u svetu stvarno znaju da koriste sa svim svojim mogućnostima, ali koji u rukama nas smrtnika koji slikamo klince kako čine prve korake totalno nema smisla i samo nas dovodi do ludila milionima opcija koje nemamo pojma čemu služe. (Ko je rekao Microsoft Navision?)\nAko pogledamo zeleni grafikon, to je optimalni slučaj jer korisnik brzo izlazi iz zone frustracije, zadržava u početku ekspertskog korišćenja brzinu i tek na stvarno višim nivoima korišćenja usporava dostižući maksimalnu efikasnost potrebnu za vršenje svog posla.\nU svetu aparata ovaj tip aplikacija bi bio reprezentovan aparatom od 400$ koji je balansiran tako da zadovolji stvarne potrebe većine korisnika (otud i tako jake ocene korisnika), a da pritom ne opterećuje korisnika funkcijama koje mu ne trebaju u stvarnom životu i kompleksnim opcijama i načinom korišćenja.\nSve je to ok, ali je i samo teorija….\nProblem u pričanju o principima dizajna je bas u tome sto su baš to “principi” i samim tim su teorijski, načelni koncepti, ali ipak prihvatam komentar kao “fer i na mestu” pa ću zato predstaviti kako se ovaj princip manifestuje na primeru sebe kao korisnika jedne aplikacije koju smo svi videli – Microsoft Word.\nWord je po meni primer crvenog grafikona u svom tipu aplikacija, ajde da vidimo i zašto tako mislim…\nAko ste kao i ja, vaš prvi susret sa ribbon-om je bio:\nu početku bolan (“Šta im je uopšte trebalo da menjaju postojeći koncept toolbarova”) – prvi susret\ndugo vremena znam samo gde se menja veličina fonta i poravnanje (centralni deo home jezička) – zona frustracije\nProvaljujem napokon i formatiranje naslova, gde je SmartArt itd.. (“ribbon je cool”) – prelazim “razbijam” granicu.\nI tu… stajem jer mi za stvari kojima se bavim (tu i tamo po neki 2 strane mali tekst) više od toga i ne treba.\nOvo moje gore opisano iskustvo sa Microsoft Word-om rezultuje na nekoliko načina u mojoj psihi\nStvara mi osećaj da je koristiti Word nešto poput voziti kamion bez servo upravljača – moćno i mučno iskustvo. Drugim rečima, stvara mi utisak da je Word aplikacija koja ima previše bezpotrebnih stvari i koja me svojom kompleksnošću nepotrebno usporava u vršenju mojih aktivnosti\nIzaziva kod mene osećaj griže savesti jer postoje toliko tih jezičaka i opcija u njima koje ja jednostavno “nemam vremena da pregledam jednu po jednu”, pa samim tim non stop ja imam osećaj da propuštam neku neverovatno bitnu funkciju koju bi trebalo da koristim, a ne koristim.\nBudite iskreni, pa mi recite samo načelno bez gledanja u vaš računar šta se nalazi unutar Page Layout, References, Mailings, Review, View, Developer menija. Tako sam i mislio… Kako se osećate zbog toga?\nŠto nas vodi do ključnog zaključka vezanog za pronalaženje knjigovodstvenog programa koji razbija\nRadi se o meni-korisniku tupane, ne o tebi i tvojoj aplikaciji!\nKljučni momenat za razumevanje “razbijam” principa je da konačni sud o tome kakav je program za knjigovodstvo daje korisnik (a ne ja-autor) koji do tog suda dolazi u momentu kada mu ja-autor nisam pri ruci da objasnim “73 extra cool super korisne funkcije” svog savršenog programa.\nKorisnik programa za knjigovodstvo začuđujuće nije racionalna mašina kakvom ga autori programa obično smatraju koja će:\npročitati sve 52 stavke tabele koja uporedno prikazuje funkcije mog “programa za knjigovodstvo” i ostalih aplikacija smešnih u poređenju sa “mojim knjigovodstvenim programom”\nprovesti dobar deo od svojih 20 dana godišnjeg odmora čitajući “Tihi Don II” – nezvanični naziv koji moji korisnici koriste da opišu korisničko uputstvo “najmoćnijeg programa za knjigovodstvo”\nKorisnik programa je ljudsko biće od krvi i mesa, koje svoje zaključke donosi velikim delom srcem – na bazi svojih osećanja. Ako korisnik “oseća da razbija” program, program je dobar. Ako se ne oseća tako dok ga koristi, program je loš. Objektivne karakteristike tog programa (u kontekstu ovog posta) nemaju nikakvu značajnu ulogu u donošenju vrednosnog suda o programu.\nAko ja kao korisnik kod prvog startovanja programa vidim prazan ekran sa milion ikona i menija osetiću verovatno “Au, al sam n****o sa ovim programom”.\nOd tog prvog momenta, ophrvan percipiranom kompleksnošću, ja ću usporiti brzinu izlaska iz prve zone frustracija, rad sa programom će postati posao, a ne “igra” otkrivanja i učenja. Program će me svakog jutra kad ga uključim podsećati da sam neuporedivo gluplji od svih ostalih korisnika programa koji “sasvim sigurno su ukapirali svaku opciju i podešavanje programa”.\nDrugim rečima, programi u crvenoj krivi ne čine da se osećam pametno i da vladam situacijom, što neminovno rezultuje da moj mozak vezuje na podsvesnom nivou tu lošu impresiju sa samim programom. Što ga više koristim, negativna impresija je sve jača, jer sam “primoran” da se osećam neprijatno.\nU slučaju plave krive, ako je program jednostavan i ja ga ovladam relativno lako i brzo, biću njime zadovoljan u potpunosti sve do neizbežnog momenta kada ću stojati iza ramena nekog svog kolege koji će nonšalantno radeći jednom rukom i razgovarajući sa mnom pritom odraditi za 60 sekundi nešto što je mene koštalo nekoliko neprospavanih noći. Kao po pravilu, taj moj kolega videvši moju razjapljenu vilicu, mora u tom momentu da upita:”Šta ti nemaš u svom programu ovu mogućnost ?”, našta (naravno) ja odgovaram izgubljeno se smejuljeći:”Imam, imam naravno ” (mrska laž, takođe naravno). Od tog momenta, sva prijatna osećanja koje sam ja imao “razbijajući” svojom aplikacijom, bivaju neizostavno zamenjena osećanjem “kako mrzim ovu glupu i beskorisnu aplikaciju”. Dan za danom, radeći sa tom aplikacijom to se opet pojačava, a mozak radi svoj posao.\nKako će moj knjigovodstveni program knjigovodstvo da izgleda sa aspekta ovog kriterijuma\nMoj program za knjigovodstvo (naravno) biće u duhu zelene krive u smislu da će imati nekoliko dimenzija koje će rezultirati poštovanjem Pareto principa koji u kontekstu ovog principa ja interpretiram\n“Učiniti vršenje svakodnevnih stvari – prostim, a ostalih stvari – mogućim”\nZnači, korisnik početnik će od starta imati utisak da se radi o plavom grafikonu, jednostavnoj aplikaciji, ali kada dostigne ekspertski nivo i vidi pomenutu funkciju kod kolege, moći će uz minimalan trud da otkrije tu istu (ili bolju) funkciju u svojoj aplikaciji. Korisnik u ovom tipu aplikacija otkriva aplikaciju u brzini i meri koja mu ona odgovara, sa jasno definisanim odnosom uloženog truda i koristi. Ako treba da provede 5 sati učeći kako da odradi u programu nešto što može “ručno” da odradi za pola sata, ta funkcija ili treba da se izbaci ili da se preradi da joj se dodaju dodatna korisnost koja bi opravdala tih 5 sati.\nS obzirom da moj knjigovodstveni program još uvek ne postoji (mada sam krenuo prošle nedelje sa radom na njemu) iskoristiću primer Word-a opet da ilustrujem načelno kako ja gledam na ovaj princip, samo ovaj put primer Office 2010 web aplikacije gde isti taj Word izgleda ovako\nRibbon je još uvek tu, ali ovaj put ima samo jezičke koje /gle slučajnosti/ ja koristim svakodnevno. Funkcionalnost koju koristim je takođe tu /fontovi, boje, provera pravopisa itd/, ali bez dodatnih funkcija koje ne koristim. I pored te jednostavnosti, u desnom uglu imam ikonu čijim klikom se otvara “pravi” Word sa svim naprednim opcijama i mogućnostima.\nU ovom tekstu sam predstavio svoje gledište o važnosti pozitivne korisničke impresije na ukupan sud koji korisnik ima o programu za knjigovodstvo, a koja nastaje kombinacijom lakoće učenja i korišćenja knjigovodstvenog programa sa veličinom seta funkcija koje omogućavaju korisniku vršenje svog posla na maksimalno efikasan način.\nSledeći članak će se baviti važnošću koncepta minimalizma u izradi knjigovodstvenih programa.\nKnjigovodstveni program po meri korisnika\n31. маја 2010. by Nikola Malovicin Funkcionalne karakteristike, Vizuelni dizajn4 коментара на Knjigovodstveni program po meri korisnika\nKorisnički orijentisan dizajn programa za knjigovodstvo\nPo mom mišljenu, prvi atribut savršenog programa za knjigovodstvo koji sam naveo u prethodnom članku je korisnički orijentisanog dizajn (eng. user centric design) knjigovodstvenog programa koji možda može ovako da se opiše\n“Nije korisnik taj koji treba da se prilagodi knjigovodstvenom programu, vec je program za knjigovodstvo taj koji treba da bude suštinski odraz poslovanja korisnika.”\nNije poenta knjigovodstvenog programa da zadovolji ego autora aplikacije i zaradi mu novac. Poenta program za knjigovodstvo je da bude korišćena od strane korisnika u njihovom svakodnevnom poslovanju domprinoseći time da budu uspešni u svom poslovanju. Programerovi stavovi o tome kako aplikacija treba da funkcionise neutemeljeni na stvarnom poslovnom modelu korisnika, koliko god bili dobronamerni su ne samo nekorisni nego i štetni. Po meni tokom dizajniranja programa misaoni proces informacionog arhitekte treba neizostavno da ide tokom “meni kao preduzetniku ovo bi bilo korisno jer…”, a nikako tipično “ovo bi verovatno bila korisna funkcija za *njih*- naše korisnike”.\nDrugim rečima, poenta je da se ne radi o *nama* uopšte već se isključivo radi o *njima* našim korisnicima.\nU daljem tekstu ovog blog posta, pokušaću da pokažem kroz primere nekoliko programa za knjigovodstvo kako se ovaj principip krši i poštuje, što će mi nadam se omogućiti da na kraju posta iznesem ideju kako će moj program za knjigovodstvo funkcionisati sa ovog aspekta.\nPre nego sto krenem sa iznošenjem svojim shvatanja, jedna veoma važna napomena.\nS obzirom da ću koristiti snimke ekranskih prikaza stvarnih aplikacija i sa obzirom da znam kako se kod nas to lično i dramatično doživljava kao negativna prozivka ovim putem želim da napomenem tri stvari :\nne želim ni na koji način da impliciram da je dizajn ili rad aplikacija koje prikazujem objektivno loš.\nSve te aplikacije imaju već mnogo godina i korisnika iza sebe, dok ja jedino što trenutno imam je – ideja o programu za knjigovodstvo koji planiram da pravim.\nKoristim jedan primer po grupi aplikacija i to primer čiji snimak korisničkog ekrana već imam.\nSasvim sigurno ima još dosta aplikacija koje podpadaju u tu grupu tako da ovo shvatite kao slučajni uzorak.\nSve što ja iznosim ovde je samo u funkciji objašnjavanja mojih ličnih pogleda na to kako korisnički orijentisani knjigovodstveni program treba da izgleda.\nS obzirom da taj knjigovodstveni program tek treba da pravim, jedino što mogu da koristim su ekrani ono što ja lično smatram da treba da se izbegne želeći da preslikam Apple-ove principe u dizajniranju iPhone-a koje sam opisao u prethodnom postu.\nDrugim rečima, sasvim sigurno je da imam mnogo manje iskusta i autoriteta od autora aplikacija koje ću da koristim ovde kao primere tako da sve što ovde pročitate prihvatite sa zrncem soli i donesite vaš lični zaključak o tome koliko su moja shvatanja tačna ili ne. Svaki komentar posta (ma koliko on bio negativan) obavezujem se da objavim u celosti te tako pružim priliku ljudima pametnijim i iskusnijim od mene da me isprave.\nTipovi knjigovodstvenih aplikacija sa stanovišta orijentisanosti dizajna\nJa lično kad o ovom aspektu razmišljam volim da svrstam knjigovodstvene programe u pet grupa:\nZnam… WTF, je l’ da? 🙂 Da zaronim u detalje onda bez mnogo oklevanja pre nego što neko moja oba čitaoca ne ispare govoreći:“Rubbishes”…\nBorgovi su rasa u Star Trek univerzumu sa glavnim ciljem potpune asmililacije što više različitih životnih formi na tak način uništavajući njihove posobnosti i svodeći ih na jednake delove kolektivnog bića.\nAplikacije koje podpadaju u ovu grupu su radjene od strane programera koje uopšte ne zanimaju bedni smrtnici zvani korisnici i čija je jedina funkcija da se prilagode aplikaciji takva kakva je – progremersko vidjenje relacionih tabela. Po mišljenju Borg programera otpor je uzaludan i najbolje za njihove korisnike je da jednostavno uvide kako je način na koji oni vode svoje poslovanje pogrešan, isuviše prost itd i da prihvate novi model.\nEvo primera Borg programa za knjigovodstvo\nA evo i liste Borg atributa knjigovodstvenog programa:\nU gornjem desnom uglu imamo broj 169/169 što je verovatno broj redova cele tabele\nU centralnom delu imamo tabelu koja ima:\n120 različitih kolona (1-1 mapping sa kolonama tabele)\nNaslovima kolona koje su vrlo verovatno doslovce naslovi kolona baze (Velvred, Izni, Marproc)\nU donjem delu tabele vidimo milijardu dugmadi koje bi možda mogle da svrstaju aplikaciju u geek kategoriju da nije\nIzgleda tih dugmadi (generički sivo)\nČinjenica da su dugmad kriptično nazvana Servis1, Servis2 i Servis3 dugmad, Cena u Devcena, A+K Rok TR.\nIznad dugmadi vidimo strelice koje su verovatno neke genericke fox pro kontrole za kretanje kroz slogove tabele\nBez namere da bash-ujem bez potrebe ovaj program, moram da priznam da sam ja nakon 10-tak minuta pokušaja da kreiram račun morao da odustanem ne znajuči kako to da odradim – toliko je intuitivan UI.\nKad razmišljam o ovom tipu aplikacija dolazim do nekoliko mojih ličnih zaključaka:\nNije ni čudo što samo knjigovodje koriste programe za knjigovodstvo (znane i kao poslovne aplikacije) kod nas\nOvladati ovim programom u ekspertskom nivou (ako je uopšte moguće) zahteva *mnogo* sati.\nProgram verovatno dolazi sa programerom u paketu.\nProgram ne poznaje nikakvu segmentaciju ni personalizaciju.\nNačin na koji ja obično razmišljam o ovim programima je da su kreirani od strane nekog ko je prvasjodno knjigovođa a ko je tokom vremena naučio da programira i tokom tog učenja krenuo sa kreiranjem knjigovodstvenog programa bazirano na svojim ličnim potrebama i mogućnostima. Program se onda razvija obićno 10+ godina i tokom tog vremena dosta ljudi ga prihvati po principu spojenih sudova. Kada se tako nakupi kritična referentna masa, program postaje de facto standard i dobrovoljna masovna asimilacija kreće. Tako bar ja doživljavam trenutnu situaciju u kraju odakle sam ja – Pomoravlju, a pretpostavljam da i ostali krajevi Srbije imaju neke slične priče.\nZa razliko od neprijateljski nastrojenih Borg-ova, Geek je dobroćudan i javno proklamuje da mu je stalo do interesa klijenata. Na žalost to i jeste problem ovde jer po mom mišljenju mu je stalo i više nego što je potrebno.\nAnalogija koju ja koristim u diskusijama na ovu temu je primer koji sam siguran svi videli već, primer nabudženog daljinskog upravljača za TV koji stiže upakovan sa svim novim i skupim LCD televizorima. Ako ste kao ja, 95% tih dugmadi ne da ne koristite nego ni nemate pojma čemu služe. Ipak, ako ste kao ja, čak i tako vama je draže da dobijete takav daljinski nego neki "od dva dugmeta” jer “možda nekad zatrebate te funkcije” – tipično razmišljanje jednog muškarca koje s obzirom da skupocene tehničke uređaje kupuju muškarci ukazuje (po meni) na smisleno tweakovanje inicijalnog iskustva pri otpakivanju da ostavi utisak “dobre kupovine”.\nNačin na koji ja zamišljam razvojni put programera Geek-a je potpuno suprotan od Borgovog puta: dok Borg krece od knjigovodje ka programeru, Geek je prevenstveno programer koji u svojom profesionalnom životu kreće od “programa za prodavnice”, preko “programa za komercijalu” do “programa za knjigovodstvo”.\nSvo to vreme radi se o jednoj istoj aplikaciji gde dodaje mogućnosti bazirano na stvarima koje pokupi od različitih klijenata koje ima tog razvojnog puta. Na taj način na aplikaciju konstantno dodaje dodajeu “opcije”, “kolone”, “module” što po meni rezultuje bosanskim loncem – aplikacijom koja radi sve i svašta, aplikacijom koju je lako prodati za veću cenu (“pogledaj sve te funkcije”)…\nU adolescenciji, Geek aplikacije možete da prepoznate po tome što bilo kakav zahtev korisnika za nečim specifičnim samo za njega dobija promptni odgovor “nije problem nikakav – doradićemo modul sa dodatnom opcijom koji će da snima podatke u dodatne kolone”.\nSve Geek aplikacije sa dostizanjem odredjenog broja korisnika (čitaj: zaraženog novca) zatežu svoj korisnički interfejs, sredjuju svoje sajtove, uvode ozbiljne SDLC, organizuju korisničku podršku tako da kada vidite ove “omatorele geek-ove” sasvim lako možete da ih pomešate sa REM tipom aplikacija.\nDa budem iskren, jednom kad naviknete oči da ignorišu šum svih tih *neophodnih* funkcija, ovaj tip aplikacija zna da bude veoma upotrebljiv.\nEvo primera knjigovodstvenog programa koji ja lično svrstavam u ovu kategoriju\nNa primeru ovog ekrana aplikacije (i to imajući u vidu samo /items/ jezičak) možete da vidite karakteristike Geek programa:\nNa ekranu postoje 5 toolbara (paleta dugmadi koje izvršavaju neku akciju) – crveni okvir\nna ekranu postoje 13 dugmadi (ne računajući dugmad u toolbarovima) – osenčeno žuto\ntu je i čuveni Klingon toolbar za kretanje po redovima baze (plavi okvir)\n18 padajućih lista (osenčene zeleno)\n9 jezičaka (eng. tab). Kad bih izbrojao i elemente koje oni sadrže ove brojek bi bile još veće.\n26 tekstualnih polja\nTabela sa (sudeci po scroll bar-u) oko 20 kolona\nMeni sa 9 osnovnih podmenija menija (označen strelicom)\nSvestan sam ja da je sve to “korisno”, ali da li je neophodno? Ovaj princip dizajniranja knjigovodstvenih aplikacija kao “unija svih eventualnosti”, meni lično kažnjava sve korisnike terajući ih da trpe manje ili više informacioni balast drugih korisnika.\nPo mom ličnom mišljenju: rešenje za ovaj program je minimalizacija i segmentacija, ali je to više u domenu teorije jer sama evolucija ovog tipa aplikacija rezultuje tesno povezanim kodom koji načinom svoje implementacije limitira opcije dalje evolucije Geek programa u ovom pravcu.\nKoliko god da Borg i Geek su teže da pruže korisniku bogat spektar funkcija (svako iz svog ugla), toliko je Big Lebovski tip aplikacija potpuno suprotan: “opušten”.\nProgrami za knjigovodstvo ovog tipa su uglavnom web aplikacije (“ne treba vam nikakva instalacija”), sa nikakvom paralelizacijom predstavljenih podataka (“jedan ekran za zaglavlje, jedan za artikle, pa opet next…”), WEB 1.0 izradom sajta itd… Jednom rečju, takva aplikacija iako se nominalno pozicionira kao “jeftina” definitivno nije nešto što bih ja želeo da koristim 8 sati dnevno za automatizaciju mog poslovanja jer:\nmoje vreme takođe košta, a mislim da uz ovaj tip aplikacije bi ga trošio više nego što bi ga trošio sa *normalnom* aplikacijom\novakve aplikacije /loše implementirane/ ne pružaju mnogo podataka koje mi pomažu u vršenju svoje delatnosti\nEvo primera gde ja pokušavam da kreiram račun za kupca. Sajt radi, ali na maksimalno neudoban i (za mene) zbunjujući način /zbunio me oko toga kako da unesem dodam artikl/\nIako sam mišljenja da web nije pravi medij za knjigovodstveni program (biće poseban post o tome) slažem se da ima određene draži u pravilno odrađenoj web aplikaciji, ali takva web aplikacija je jako teška i skupa za izradu i održavanje autora. Koncept OCC aplikacija kombuinovan sa ClickOnce tehnologijom pruža uporedivu lakoću distribuiranja aplikacije u nemerljivo ekonomičnijoj i jeftinijoj implementacionoj varijanti..\nAko ste ikad bili na koncertu R.E.M onda već znate o čemu pričam. Bend je iskusan, svirka je odlična, pesme poznate i pevljive tako da ih svi pevuše, sala/stadion-poljana je ispunjena.\nAli niko ne skače, nema mora fanova koji čekaju po pljusku satima da kupe karte, nema ekstaze u publici kada Stipe “krene kroz masu”. Na kraju koncerta izadjete polako u redu zadovoljni utrošenim novcem bez adrenalina u venama i svratite lagano na picu u neki restoran pa posle kući.\nEvo primera R.E.M. tipa programa: Microsoft Office Accounting 2009 početni ekran\nKao što vidite ovde sve je na svom mestu: standardni meni, standardni toolbar, standardni Outlook sidebar sa standardnim opcijama, paneli na mestu.\nDizajn se savršeno uklapa u brend Office aplikacija kojima i ova aplikacija prirpada. Aplikacija je toliko solidno odradjena da je za mene šokantna bila odluka Microsoft-a da od Novembra 2009-e ubije ovu aplikaciju koja je samo u Engleskoj imala 100.000+ korisnika, Ali ok, iako živopisno (tipa “”$#%$/!“) moje mišljenjenje o životu i delu Mr. Ballmer-a nije bitno toliko za ovaj blog tako da ćemo da ostavimo MS Office Accounting da počiva u miru.\nŠta su problemi sa ovom aplikacijom? Slično ko i u slučaju R.E.M-a, nema stvarnih problema sem da aplikacija odradjuje to što se od nje očekuje na neki “OK” način i to je to. Nema elementa iznadjenja gde aplikacija pruža korisniku informacije koje mu pomažu u svakdnevnim aktivnostima. Korišćenje standardnog Office rešenja za interfejs smanjuje proces privikavanja korisnika (što je pozitivno), ali u isto vreme stvara i osećaj korporativnog/enterprise/bezdušnog. Po meni, vidi se da je aplikacija profesionalno pravljena za nekog generickog korisnika ‘ u njoj nema ničega “za mene”.\nSasvim solidna opcija koju ja mogu sebe da zamislim da koristim svakog dana, ali definitivno ne nešto zašto bih “vukao poslovne partnere za rukav da im pokažem kako to radi”.\nMoj prvi koncert Rolling Stons-a je bio 2005-e gde moram da priznam sam otišao bez da sam ih ikad slušao, kao i na more drugih koncerta – “nemam pametnija posla”. Otiso u 3 popodne, 90+ hiljada ljudi stoje na letnjem suncu već i slušaju neku UK bend koji ono OK svira pa neka češka slavna grupa i tako sve do 9 sati uveče kada se nebo smrči najednom, krene strašno da seva i žestok pljusak se sruči na stadion. Kiša pada 10-tak minuta, grmi i dalje, niko iz publike ni makac. Samo spontani huk kreće:“Rollingstones! Rollingstones!”, svetla se gase, prvi rifovi Satisfaction-a kreću, svetla se pale, Jegger sa bendom izlazi van zastora i svi sviraju pesmu na kiši namerno. Publika u delirijumu, a koncert ni 5 minuta nije trajao.\nU čemu je razlika izmedju REM-a i Stonsa? Nemam pojma iskreno. Na izgled, oba benda sviraju istim instrumentima, globalni su fenomeni sličan broj članova benda, ali u suštini svako će znati da kaže da su Rolling Stonsi pored toga što su bend i simbol bunta i institucija itd…\nNaravno da program za knjigovodstvo ne može da proizvede takvu senzaciju kakav god da je, ali može da proizvede taj isti “wow” efekt u prvih 5 minuta ako je propisno odradjen. Od programa koje sam ja vidjao, na mene lično godinama takav efekt ostavlja Peachtree Accounting aplikacija kupljena od strane engleskog Sage-a koji je imao katastrofalnu, ali ipak #1 aplikaciju u Engleskoj. Ja pratim tu aplikaciju već nekoliko godina i svedok sam nekoliko inovativnioh inkarnacija dizajna korisničkog iskustva koje je rezultovalo balansom originalnosti, i moći uz zadržanu umerenost u tome koliko je inovativan interfejs /koji je bio radiklaniji u tom pogledu u prethodnim godinama/.\nEvo nekoliko primera stvari koje mi se dopadaju u ovom startnom ekranu:\nKod starta aplikacije poslovni korisnik ima odmah sumarni pregled stanja firme\nStanja ključnih konta\nKome duguje i ko treba da mu plati\nEkran sadrži i grafičke vizuelizacije poslovnih parametara (za korisnike poput vlasnika firme koje ne zanimaju toliko detalji koliko dobijanje uvida o generalnom stanju brzo)\nEkran je prilagodiv korisniku (svaki deo može da se izbaci i da se doda neki drugi deo koji prikazuje neke druge informacije)\nPostojanje outlook style meni-ja sa leve strane smanjuje radikalnost korisničkog iskustva i smiruje korisnika koji bi mogao biti preplašen svim ovim podacima koji ga dočekaju.\nOno što mi se ne dopada kod ove aplikacije – ideja je dobra, ali je implementacija polovična:\nPreviše nepotrebnih informacija koje daju aplikaciji Geek negativne atribute 480\nDa li je zaista neophodno imati i grafikon i tabelu?\nDa li mene stvarno zanimaju svih 723 kupca koji mi duguju novac i da li me zanimaju i njihovi ID-ovi\nKako će moj program za knjigovodstvo da izgleda sa aspekta ovog kriterijuma\nOsnovna ideja kako ga ja doživljavam je da želim da pravim Mick Jagger tip aplikacije koja će:\nse oslanjati na principe Edward Tufte-a o paralelizaciji vizuelnih interpretacija\n(narodski: što više grafikona, što manje tabela)\ntežiti minimalizmu (sve što nije stvarno neophodno korisniku biće izbačeno)\nunaprediti analize podataka i promovisati ih iz učmalog “Izveštaji” menija (slučaj većine programa) u gradjanina prvog reda i sastavni deo svakog ekrana.\nKljučni motiv u mojim planovima je da šta se prikazuje i kako se prikazuje je isključivo bazirano na potrebama stvarnih ljudi i njihovih stvarnih poslova. Ni jedan jedini grafik, tabela itd neće biti prikazani ako ne postoji korisnici kojima to stvarno i neophodno treba. Oni podaci koji prođu sito neophodnosti biće prikazani na način koji maksimalno štedi vreme korisnika inteligentnom interpretacijom neophodnih parametara.\nPravi Mick Jagger program za knjigovodstvo treba da upije podatke koje ukucava korisnik, sažvaće ih i stvori novu vrednost za korisnika. Da bi ste shvatili na kakav tip ja to korisnosti mislim, instalirajte Xobni dodatak za Outlook i vidite šta će on odraditi sa vašim emailovima.\nDosta poslovnih aplikacija su dizajnirane na način koji manje ili više ignoriše stvaren potrebe korisnika tih aplikacija.\nPravi knjigovodstveni program (po mom mišljnju) treba da bude modeliran po korisničim potrebama i sa minimalnim sopstvenim interpretiranjem korisničke stvarnosti koje neizostavno unosi elemente kompleksnosti u način na koji korisnik koristi knjigovodstveni program na dnevnoj osnovi.\nSledeći blog post biće usmeren na važnost “Kick ass” faktora u dizajniranju korisničkog iskustva i nadam se iskreno biće znatno kraći od ovog 🙂\nKoji je program za knjigovodstvo savršen?\n25. маја 2010. by Nikola Malovicin Funkcionalne karakteristike, Vizuelni dizajn7 коментара на Koji je program za knjigovodstvo savršen?\nSavršeni program za knjigovodstvo – glupost, utopija ili “have-to”\nU svom ‘kocka je bačena manifestu na nekoliko mesta spominjem “savršeni knjigovodstveni program” kao ideal kome težim, što sasvim sigurno rezultuje smeškom na licima oba čitaoca ovog bloga praćen vrlo verovatno mišlju:”Šta ima tu da bude savršeno oko bilo kog programa, a posebno oko programa za knjigovodstvo? Gluposti!”.\nZašto je bitno težiti “savršenom” programu za knjigovodstvo\nNekoliko godina ranije ja bih se i sam složio sa tim da to jesu gluposti, ali fenomen iPhone-a je za mene bio poziv za buđenje i promenu stava o tome. Da ukratko pojasnim šta mislim pod tim i zašto smatram da postoji paralela između naizgled neuporedivih stvari: telefona i knjigovodstvenih programa.\nMagija savršenog korisničkog iskustva\nMicrosoft je još 1996 ušao na tržište pametnih telefona imajući tako 11 godina prednosti do pojave iPhone-a. Windows Mobile 6 OS ima puni multi tasking godinama (nešto što je ponos Android telefona i nešto što iPhone tek u OS 4.0 treba da dostigne), maksimalno je moćan (postoji meni za podešavanje za svaki detalj), nudi opcije integracije sa starijim bratom Windows klijentom i serverima itd. Moguće je instalirati dosta aplikacija, ima igre, tuce proizvodjača telefona koji ga podržavaju. Potpuno je otvoren za poslovni segment u smislu da je moguće lagano napisati aplikaciju koristeći managed i native alate i poslati je na uređaj bez ikakvih problema. Nije operativi sistem koji može lagano da koristi “normalan korisnik bez IT znanja” (AKA non-geek), ali je Microsoft toliko samouveren i arogantan da čak ni ne razmišlja o profitnim potencijalima tog tržišta. Ne znam nikog ko bi 2006-e bio spreman da se kladi protiv Microsoft-a kao broja #3 na tržištu (Nokia i RIM su #1 i #2 i tad i sad)\nApple je 2007-e godine, nošen tržišnim uspehom iPod-a, lansirao svoj iPhone. O hardverskim razlikama je dovoljno reći da je to standardno Apple kvalitet dizajna, sa OS-om koji je imao genijalno drugačiji pristup od Microsoft-a koji se svodi na to da se korisniku oduzme moć da podešava milion detalja na račun iskustva pri korišćenju (eng. user experience). Osnovna premisa te filozofije je čuveni Pareto princip koji u ovom kontekstu bi mogao da se interpretira kao\n“Korisnik provede 80% vremena koristeći 20% funkcija telefona”\nApple je zato svesno doneo odluku da izbaci sve te retko korišćene funkcije, da ostavi samo one stvarno najbitnije i najkorišćenije i da ih maksimalno dotera.Apple je time omasovio uređaj što se pokazalo kao genijalna odluka. Vrednost korisničkog iskustva Apple razume u potpunosti – konzumiranje uređaja (pored funkcionalnosti) mora biti prijatno iskustvo.\nKao ilustraciju toga koliko je uspešna ta njihova filozofija navešću sopstveni primer: Februara 2008-e sam vođen čistom znatiželjom šta je to toliko posebno u Apple prodavnicama (bez ikakve namere da kupim bilo šta) ušao u jednu od tih radnji u Burlington-u, otišao da se igram tim iPhone-om (da vidim ja u čemu je to fora). 5 minuta kasnije čekao sam u redu ispred kase potpuno začaran lepotom korisničkog iskustva iPhone-a-\nŠta je zajedničko telefonima i knjigovodstvenim programima?\nOk, sad kad sam (nadam se bar) uspeo koliko toliko da objasnim slikovito zašto je orijentacija ka “savršenom” korisničkom iskustvu bitna sa stanovišta tržišnog plasmana proizvoda da pokušam nakratko da pojasnim kakve veze imaju telefoni i knjigovodstveni programi.\nNa prvi pogled izgleda ne baš mnogo: iPhone je fizički proizvod – telefon namenjen tržištu široke potrošnje. Program za knjigovodstvo je intelektualni proizvod – poslovna aplikacija namenjena uskom i specijalizovanom tržištu ljudi specijalizovanih u knjigovodstvu za specifične potrebe.\nOčigledno (čim pišem ovaj post) smatram da je to pogrešno gledište iz nekoliko razloga:\nKonzumenti programa za knjigovodstvo je knjigovođa al i preduzetnik, komercijalista, vlasnik male piljare, radnica na POS kasi supermarketa, pojedinac koji vodi lične finansije, vlasnik apoteke koji pokušava da organizuje nabavku lekova po najboljoj ceni itd. Drugim rečima, kao konzumenta ja vidim takodje širok dijapazon različitih potrošačkih segmenata, a ne samo knjigovođe, a samim tim kriterijumi se menjaju u tome šta je prihvatljiv nivo korisničkog iskustva koji knjigovodstvena aplikacija mora da pruži.\n(Potpuno sam svestan koliko to odudara od opšte prihvaćenog shvatanja kod nas i iskreno smatram sam taj principijelni stav komparativnom prednošću u odnosu na trenutno stanje na tržištu)\nTelefon i program su slični i u smislu da oba proizvoda koriste ljudi dan za danom, ponekad i više puta u toku jednog dana, trošeći svoje vreme u vršenju stvari do kojih im je jako stalo. Naravno da u slučaju telefona te aktivnosti imaju više lični pečat dok u slučaju programa za knjigovodstvo poslovni – ali su oba svakodnevna i bitna korisnicima. S obzirom da se sa tim aktivnostima sreću jako često, korisnicima je jako bitno osećaj prijatnosti u vršenju – jer se svaka “neprijatnost” multiplicira dan za danom. Telefon sa sporim odzivom menija rezultuje frustracijom korisnika. Program za prodavnicu gde kasirka mora da lupi Enter posle svakog očitavanja bar koda takodje rezultuje frustracijom korisnika. Svaka frustracija pre ili kasnije rezultuje napuštanjem proizvoda izvora frustracije i korišćenjem konkurentnog proizvoda.\nS obzirom da sam potpuno siguran da su oba čuvena čitaoca ovog bloga već shvatila suštinu zašto je bitno težiti “savršenom” programu za knjigovodstvo, da pređemo na glavno jelo…\nŠta je to savršeni program za knjigovodstvo?\nNaravno da za odgovor na to pitanje su potrebni sati (Kathy Sierra je trebala toliko da obradi tu temu na genijalan način) tako da ću ja probati ovde samo da sumiram zaključke mnogo pametnijih ljudi od mene na tu temu na način onako kako ih ja razumem:\nSavršena knjigovodstveni program je po meni program sa sledećim glavnim atributima:\nKorisnički orijentisan dizajn eng. user centric design (detaljniji opis ovde)\nOmogućava korisniku popunu kontrolu (engl. kick-ass) (detaljniji opis ovde)\nSa minimalnim brojem funkcija, a maksimalnom funkcionalnošću.\nSa minimalnom krivom učenja (detaljniji opis ovde)\nMinimizuje vreme koje korisnik provodi sa aplikacijom\nNjeno korišćenje kod korisnika proizvodi prijatan osećaj. (detaljniji opis ovde)\nDonosi korisniku finansijsku korist samim svojim korišćenjem\nHomogena, segmentirana i personalizovana\nU sledećim postovima ću detaljnije objasniti svaku od ovih stavki ponaosob sa primerima postojećih aplikacija i mojim shvatanjem kako će moja aplikacija zadovoljiti te kriterijume.


Raste nezadovoljstvo zbog Vijeća ministara BiH: Dolazi li Radončić na mjesto Zvizdića?! - Sarajevograd.CLICK - Informativno zabavni portal\nHome \_ Bosna i Hercegovina \_ Raste nezadovoljstvo zbog Vijeća ministara BiH: Dolazi li Radončić na mjesto Zvizdića?!\nRaste nezadovoljstvo zbog Vijeća ministara BiH: Dolazi li Radončić na mjesto Zvizdića?!\nOvaj, naoko, frapantni scenarij zapravo to i nije, ukoliko analiziramo aktuelne političke događaje te se pomnije osvrnemo na posljednje izjave lidera partija, ali i pisanja medija bliskih pojedinim liderima.\nKljučni politički faktori u BiH sve su nezadovoljniji dostignućima aktuelnog saziva Vijeća ministara BiH, ali i nekim individualnim odlukama predsjedavajućeg Denisa Zvizdića, zbog čega je sve izvjesnija mogućnost da u bliskoj budućnosti u fotelju predsjedavajućeg Vijeća ministara zasjedne, ni manje ni više, nego – Fahrudin Radončić (SBB), tvrdi se u analizi koju su načinile banjalučke Nezavisne novine.\nNezadovoljstvo dostignućima VM\n“Uopšte nisu sporne ambicije terceta Čović-Radončić-Dodik da naprave državnu vlast. Te ambicije postoje od prije izbora i one nisu izgubile na intenzitetu. Sa druge strane, u SDA trenutno funkcionišu najmanje dvije partije i ne treba isključiti nijedan scenarij koji dolazi od Bakira Izetbegovića, a moguća su dva”, kaže mostarski profesor Slavo Kukić, inače dobar poznavalac političkih prilika u BiH.\n“Jedan scenarij je da Izetbegović preko Radončića eliminiše svoje stranačke oponente, ali mu taj scenarij visi nad glavom kao Damoklov mač. Drugi polazi od toga da unutarstranački obračun odgodi, a da se sada obračuna s Radončićem, koji mu je, ipak, najozbiljnija prijetnja. Vidjećemo”, kaže Kukić.\nKako saznaju Nezavisne novine od izvora bliskih koaliciji, sasvim je izvjesno da do oktobra i lokalnih izbora ova vlast usvoji novi izborni zakon BiH, koji bi tretirao pitanje Mostara i presude “Sejdić i Finci” na način koji to odgovaraČoviću i HDZ-u.\nŠef ove partije, naime, može da računa na podršku Radončića (SBB), ali i SNSD-a u parlamentu BiH, kao i još nekolicine manjih partija.\nIako ovakav proces, naizgled, ne bi odgovarao Izetbegoviću, on bi za njega, zbog vlastite pozicije, ali i ostanka SDA u vlasti, morao dati prećutnu saglasnost.\nZauzvrat, Čović bi u punom kapacitetu podržao Radončićevu kandidaturu za novog predsjedavajućeg Savjeta ministara, no Radončić bi, takođe, računao i na prećutnu saglasnost Bakira Izetbegovića, koji bi se, na taj način, riješio jednog od najozbljnijih oponenata za stranački prijesto (Zvizdića), ali i dodatno učvrstio koaliciju i bošnjačko savezništvo s Radončićem.\nZa parlamentarne ruke koje bi dobio od SNSD-a, Radončić bi vratio podrškom ovoj partiji za izbacivanje stranih sudija iz Ustavnog suda BiH, što je jedan od strateških ciljeva SNSD-a i o čemu su već počeli da šuškaju mediji bliski Radončiću.\nDa bi ovaj proces mogao imati i pogonsko gorivo SDA, svjedoči i izjava u tom kontektu Mirsada Ćemana, predsjednika Ustavog suda BiH, koji je, ne treba zaboraviti, u Sud i lansiran kao jedan od ključnih kadrova SDA.\nSve kombinacije u igri\nAsim Mujkić, profesor na Fakultetu političkih nauka u Sarajevu, ističe da je u BiH i na političkoj sceni sve moguće u konstelaciji snaga “gdje je u vlasti uvijek elita čija se ideologija svodi na blizinu moći”.\n“Mogu se očekivati sve kombinacije, koje će nepogrešivo pratiti puls moći. Dakle, nema pravila na osnovu kojih bismo mogli da računamo na neku vrstu kontinuiteta”, zaključuje Mujkić.\nUkoliko se, doista, i dogodi ovakav scenarij, ne treba smetnuti s uma da je Radončić, barem trenutno, pod mjerama zabrane nakon puštanja iz pritvora.\nNjegov advokat Asim Crnalić pojašnjava da Radončić ne smije napuštati mjesto boravišta dok Sud BiH ne odluči drugačije.\n“Gospodinu Radončiću mogu dolaziti u stan, i on tu može primati kolege i novinare. Ukoliko mu Sud BiH ukine mjere zabrane, onda ne bi postojale nikakve prepreke za njegov puni politički angažman, izuzev onih koje se odnose na kontakte sa saučesnicima i svjedocima”, kaže Crnalić.\nPodsjeća da se žalio na takvu odluku Suda, ali da je to učinilo i Tužilaštvo BiH, te da konačno izjašnjenje Suda očekuje već početkom naredne sedmice.\n“Nezavisne” su pokušale da čuju razmišljanja i Radončića i Čovića, ali nam je prvi putem advokata poručio kako nema komentara, dok drugi nije odgovarao na naše pozive.\nDirektor Osnovne škole Isak Samokovlija snimljen dok je uzimao novac Pokrenuta inicijativa: Ljekari više neće moći istovremeno raditi na UKCS-u i privatno Sarajevo: Pucnjava u ulici Azize Šaćirbegović, jedna osoba ranjena Dragan Čović: Bio sam navijač Veleža 40 godina Veliki dio Sarajeva sutra bez električne energije SKANDALOZNA ODLUKA SUDA Silovao rođenu kćerku, a nećete vjerovati kakvu je kaznu zbog toga dobio PROČITAJTE ŠTA SU DŽENANOVI DRUGOVI na dan dženaze poručili ”katilu” ovog divnog mladića! UPOZORENJE IZ HAYAT-a: Pogledajte kako su zli ljudi zloupotrijebili nesreću malog dječaka… I nakon Bakira ponovo Izetbegović: Sebija kandidat za predsjednika?! FOTOGRAFIJE ZAPANJILA BALKAN: Lovci iz Trebinja ubili vuka i lisicu, pa ih na haubi `Lade` vozali kroz centar grada!\nRedakcija | Bosna i Hercegovina, Slider, Vijesti | 28. Februara 2016. 11:50\nGLUHI MLADIĆ NARUČIO KAFU: Ali ovu PORUKU nije očekivao od prodavačice (FOTO/VIDEO)\nTo je naš glavni grad: Turisti opljačkani na Bijeloj i Žutoj tabiji, lopovi prijetili nožem


Izraelski premijer Benjamin Netanjahu upozorio je danas Iran protiv bilo kakvog pokušaja napada sa ciljem uništavanja Tel Aviva ili Haife na 40. godišnjicu Islamske revolucije. "Ne ignorišem pretnje iranskog režima ali me one ne zastrašuju.\nIzraelski premijer Benjamin Netanjahu upozorio je danas Iran protiv bilo kakvog pokušaja napada sa ciljem uništavanja Tel Aviva ili Haife na 40. godišnjicu Islamske revolucije. „Ne ignorišem pretnje iranskog režima ali me one ne zastrašuju.\n"Ne ignorišem pretnje, ali me one ne zastrašuju"\nBenjamin Netanjahu upozorio je Iran protiv bilo kakvog pokušaja napada sa ciljem uništavanja Tel Aviva ili Haife na 40. godišnjicu Islamske revolucije. "Ne ignorišem pretnje iranskog režima ali me one ne zastrašuju.


Icograda traži Generalnog direktora - Hrvatsko dizajnersko društvo\nIcograda je svjetska krovna organizacija posvećena dizajnu vizualnih komunikacija. Osnovana je 1963. godine, a ujedinjuje sva svjetska nacionalna udruženja dizajnera i organizacije koje se bave grafičkim dizajnom, vizualnim komunikacijama, dizajn managementom, promocijom, edukacijom, istraživačkim radom i novinarstvom vezanim uz to polje. U radu Icograde sudjeluje više od 200 članica iz 67 država i to je čini najvećom internacionalnom organizacijom u sferi dizajna.\nZbog odlaska sadašnje direktorice Brende Sanderson na novu dužnost, Icograda je raspisala natječaj za novog Generalnog direktora. Ova pozicija uključuje trogodišnje imenovanje (uz mogućnost produljenja ugovora) te odgovornost za svakodnevno operativno i administrativno upravljanje te nadzor cjelokupnog poslovanja Icograde. Posao se obavlja u Tajništvu Icograde u Montrealu.\nCjelokupan tekst natječaja možete naći ovdje.\nZainteresirani kandidati trebaju poslati CV i molbu do 30. ožujka 2012. do 12:00 (podne u Montrealu) na search@icograda.org. Sva pitanja u vezi natječaja mogu se postaviti na istu adresu do najkasnije tjedan dana prije isteka roka za prijavu


POJAVIO SE U JAVNOSTI PRVI PUT NAKOn 2015.\n"Milo je dvostruka ličnost. Ono što njemu može, drugome ne može. Više puta mi je znao reći da je bolje mom sinu da ne radi sa državom. Ja sam u to vjerovao, a on potpisuje koncesije svom sinu za mini hidroelektrane", istakao je Marović\n220795 pregleda\t1843 reakcija\t336 komentar(a)\nKnežević i Marović, Foto: Instagram\n"Zašto je sve ovo moralo da mi se desi. Da li sam ja zaista taj prvi, najveći kriminalac u Crnoj Gori. Da li sam ja taj koji je pokrao milione, koji ima hotele, koji ima banke, akcije, hidroelektrane, da li sam ja taj koji ima nepokretnosti u milionskim vrijednostima. Mom sinu su oduzeli stan u kom je živio i više nema gdje da živi", navodi Marović.\n"Ja i Milo smo bili iskreni prijatelji sve vrijeme, barem sam ja tako mislio".\nMarović je kazao da se odluči da podrži Mila Đukanovića u sukobu sa Momirom Bulatovićem i da je Bulatović uvijek o Đukanoviću govorio sve najbolje. On kaže da nije slutio da će mnogo godina kasnije on biti taj kog treba ljudski, politički i pravno eliminisati.\n"Ne mogu reći da mi nije sve to moralno, socijalno i zdravstveno donijelo brige i probleme, ali politika nosi ljude", naveo je Marović.\n"Moram priznati da me najviše boli da se ono što se meni i mojoj porodici desilo 2015. godine, u kom hapse moje djecu i brata, čitavu porodicu, moja majka umire gledajući šta se dešava. Ja ne mogu da zamislim da ja mogu to gledati, a da se to dešava Blažu i Lidiju, dok je Milo u nekom pritvoru. Ja bih barem bio na telefonu, a od moje supruge su bježali. Morali smo pisma molbe da pišemo da bi je neko saslušao... Da li je moguće da Svetozar može postati takav okrutni ljubitelj moći i fotelje i statusa, da se pred njegovim očima sve to dešava, tragedija, politička i ljudska trauma, a da to prijatelji glavnog i prvog... Mi smo zajednički sahranjivali roditelje, Milo je bio jedini na svadbi mog sina od svih političara iz DPS. U mojoj porodici je imao takav status, a onda se sve ovo desilo. Uhapsili su me dan nakon što smo Milo i ja pili kafu u "Daliju". Pričali smo o indikacijama da bi mogla biti neka krivična prijava, a sjutradan sam u 9 ujutru uhapšen. Kad sam izašao iz zatvora smo se sreli na Gorici i rekao mi je da nije bio u toku i ja sam povjerovao", navodi Marović.\n"Moja porodica je dovedena do ruba fizičke egzistencije. To je rezultat i zahvalnost ljudi iz vrha sa kojima sam radio osjetljive stvari", ispričao je Marović.\n"Priznao sam pod uticajem čitavog niza stvari, da bih pomogao porodici i da bih pokušao da zaustavim proces protiv ljudi koji su bili krivi samo zbog toga što su sa mnom popili kafu", tvrdi Marović.\n"Od nezavisnosti se nije ništa umirilo i podjele se dodatno dramatizuju", navodi Marović koji kaže da je jedan od takvih primjera i Zakon o slobodi vjeroispovjesti.\n"Ja sam bio sklon pomirenju, želio sam da se pomiri Crna Gora. Nisam želio da se energija troši na bratskim svađama, već da Crna Gora bude jedinstvena, da budemo saglasni oko ključnih pitanja, da se toleriše drugačiji stav", dodaje Marović.\n"Priznao sam sve što je traženo od mene da priznam i priznao bih šta god da su tražili. I dalje se stidim tog priznanja", tvrdi Marović.\n"Nije tačno da Crna Gora nije moguća bez ove vlasti. Nije moguća bez naroda, bez demokratije i svoje crkve", naveo je Marović. On je kazao da Crna Gora ne može biti vječna ako zavisi od Đukanovića ili bilo koga drugog.\n"Ne mislim da bi mi se ovo desilo bez Mila Đukanovića i njegove uloge. Mislim da je aktivno učestvovao, ako ništa, bio je dobro informisan", kazao je Marović.\nMarović kaže da mu je Milivoje Katnić otvorio oči tako što ga je suočio sa realnošću njegove pozicije. Marović navodi da mu je Katnić u kontekstu pregovora o sporazumu o priznanju krivice rekao da ako se "njegov prijatelj" zainteresuje da će njegova kazna biti različita.\n"Ja sam ilustracija jednog političkog stanja koje može da primjer drugima šta im se može desiti ukoliko budu u poziciji da se zamjere nekome ko odlučuje o njima, kao Đukanoviću. Kada počnu da vam skandiraju Milo kralj, vi počnete da mislite da ste nepogrješivi", navodi Marović.\nOn kaže da misli da se Crna Gora na neki način budi pred izbore i da bi volio da ovi izbori budu odgovori na mnoga pitanja.\nMarović navodi da misli da ne bi mogao da preživi zatvor i da je izašao 17 kilograma mršaviji iz Spuža.\nMarović navodi da nema šta da doda konstataciji da treba da zahvali Đukanoviću što mu je preporučio Veselina Mujovića da ga dokrajči.\nOn je kazao da je SPC kanonska crkva u Crnoj Gori i da je crnogorsko-primorska mitropolija simbol Crne Gore.\n"Milo je dvostruka ličnost. Ono što njemu može, drugome ne može. Više puta mi je znao reći da je bolje mom sinu da ne radi sa državom. Ja sam u to vjerovao, a on potpisuje koncesije svom sinu za mini hidroelektrane", istakao je Marović.\nMarović navodi da je političko samoubistvo da Đukanović gradi vilu usred Podgorice dok veliki broj mladih ne može da priušti ništa slično i da se nada da će Đukanović to demantovati tako što u tu kuću nikada neće ući.\n"Vi ste bili vrlo bliski", kazao je Marović Kneževiću koji je ponovio da mu je Đukanović nudio da se vila na Gorici vodi na njega.\n"Glasao bih da je DPS bolji, a da bi DPS bio bolji mora da se desi da se Crna Gora promijeni. Mi smo 30 godina bili na vlasti...", ističe Marović.\nMarović navodi da bi potpisao proglas koji je saopštio Zdravko Krivokapić, nosilac liste "Za budućnost Crne Gore" jer on pruža ruke pomirenja i da smatra da je opoziciona ponuda zrelija od one koje nudi vlast.\n"Ne može se prošlost pomirit, ali može biti pomirenje za budućnost. Ovi izbori su izbori za pomirenje, da bi naredne generacije živjele bez trauma...Da se Crna Gora oslobodi i bude važnija od svakog pojedinca", zaključio je Marović.\nMarović je otkrio i da je pomagao DPS na izborima 2016. godine tako što je analizirao istraživanja koja mu je poslao Đukanović, a na pitanje Kneževića da li je to normalno, odgovorio je da nije.\nI Knežević i Marović se potražuju u Crnoj Gori. Srbija godinama ne izručuje Marovića, dok je za Kneževićem nedavno ukinuta potjernica Interpola, a na engleskom sudu će se odlučivati o njegovom izručenju Crnoj Gori gdje je optužen za više krivičnih djela.\nDuško KneževićSvetozar MarovićInstagram\n17.09. 16:11 h\t361\t74976\n17.09. 19:46 h\t907\t57165\n17.09. 17:40 h\t458\t53204\n18.09. 08:02 h\t89\t37535\n18.09. 10:02 h\t528\t34265